ΓΙΑΤΙ ΠΡΕΠΕΙ ΝΑ ΕΤΟΙΜΑΣΟΥΜΕ ΤΗ ΧΡΕΩΚΟΠΙΑ ΜΑΣ! – ΚΩΣΤΑΣ Δ. ΚΑΒΒΑΘΑΣ\nΓΙΑΤΙ ΠΡΕΠΕΙ ΝΑ ΕΤΟΙΜΑΣΟΥΜΕ ΤΗ ΧΡΕΩΚΟΠΙΑ ΜΑΣ!\nΑναρτήθηκε από τον/τηνkavvathas 22/07/2012 22/07/2012 Δημοσιεύθηκε στην4ο Ραιχ,Ελληνική Οικονομία,Τα Πράγματα που Λένε & Γράφουν\nΕθνικό έγκλημα περαιτέρω εξυπηρέτηση του χρέους και τήρηση του Μνημονίου!\nΠαρακαλώ να μελετηθεί!_Κ.Κ.\nΒάλαμε αυτόν τον «προκλητικό» τίτλο στο άρθρο μας για τους εξής τρεις λόγους:- γιατί ανταποκρίνεται πλήρως, κατά τη γνώμη μας, στις σημερινές ανάγκες του έθνους\n– για να αναγκάσουμε τους αναγνώστες μας να σκεφτούν ορισμένες δυσάρεστες πραγματικότητες, που δεν τολμούν πολλοί να θίξουν\n– γιατί η επίκληση της ανάγκης αποφυγής της χρεωκοπίας, εξόδου από το ευρώ και σωτηρίας από την πείνα είναι το κύριο προπαγανδιστικό-επικοινωνιακό όπλο εις βάρος των ελληνικών ελίτ και, κυρίως, του ελληνικού λαού\nΑν υπάρχει ακόμα μια περιορισμένη ελπίδα να γλυτώσουμε τη χρεωκοπία, είναι ακριβώς αν ετοιμαστούμε γι’ αυτή. Και πρέπει να την ετοιμάσουμε γιατί εκεί πάμε με αυτές τις πολιτικές και γιατί μπορεί να γίνει αναπόφευκτη ανεξαρτήτως των επιθυμιών μας.\nΣτην πραγματικότητα άλλωστε η συνειδητή οργάνωση και προετοιμασία της τεχνικής χρεωκοπίας του ελληνικού κράτους είναι μόνο ένα από τα μέτρα που πρέπει άμεσα, τώρα, να ληφθούν. Η χώρα πρέπει άμεσα να αρχίσει ευρωπαϊκή καμπάνια υπεράσπισης από τις πολιτικές επιθέσεις που δέχεται επί δύο χρόνια, πρέπει επίσης να προετοιμασθεί για την σοβαρή πιθανότητα εξόδου της από την ευρωζώνη ή και διάλυσης της ευρωζώνης, όπως και για την κάλυψη των πιο άμεσων αναγκών επιβίωσης του ελληνικού λαού, ενδεχομένως και με την προσφυγή, αν καταστεί αναγκαίο, σε μεθόδους «οικονομίας έκτακτης ανάγκης» πολεμικής περιόδου.\nΦυσικά χρειάζεται παράλληλα να χτυπηθεί αλύπητα το σύστημα κλεπτοκρατίας, διαπλοκής και διαφθοράς που εξακολουθεί, ακόμα και τώρα, να απομυζά το ελληνικό κράτος. Συζητάνε π.χ. για το αν θα κόψουν τους μισθούς των στρατιωτικών ή αμυντικές δαπάνες, ουδείς όμως κουβεντιάζει για τα εικονικά φύλλα πορείας που εξακολουθούν να πληρώνονται, ή για τις εξίσου εικονικές υπερωρίες σε διάφορα σημεία του κρατικού μηχανισμού, ή για μια απειρία άλλων συνεχιζόμενων διαδικασιών λεηλασίας, που αποσυνθέτουν υλικά και ηθικά το κράτος και τη χώρα. Κάθε δεύτερη μέρα αποκαλύπτεται και ένα καινούριο σκάνδαλο στο ΙΚΑ. Στο ΥΕΘΑ π.χ. ο Φράγκος Φραγκούλης έκοψε την τελευταία στιγμή μια αρπαχτή, ύψους τριών εκατομμυρίων ευρώ, υπό τη μορφή προγράμματος ψηφιοποίησης των εκθεμάτων του Πολεμικού Μουσείου, που είχε όμως εγκριθεί προηγουμένως από όλη την ιεραρχία. Λόγοι καθαρά κομματικού συμφέροντος οδήγησαν να υποβάλλονται φορολογικές δηλώσεις τον Αύγουστο! Λόγοι ιδιοτελούς ταξικού συμφέροντος των «εχόντων και κατεχόντων» εξηγούν γιατί δεν έφτασαν στους υπόχρεους οι φόροι ακίνητης περιουσίας από το 2009 και μετά, αν και πολύ λογικότεροι και δικαιότεροι των μεταγενέστερων «χαρατσιών».\nΜόνο αν οργανώσουμε και προετοιμάσουμε τάχιστα την επίσημη χρεωκοπία μας, και την ενδεχόμενη έξοδο από το ευρώ, όπως και μέτρα επιβίωσης του ελληνικού λαού, υπάρχει περίπτωση να τα αποφύγουμε, ένα περιθώριο που πλέον εξαντλείται καθημερινά. ‘Η, αν τα υποστούμε, να τα υποστούμε υπό τις λιγότερο κακές συνθήκες. Ολόκληρη σχεδόν η πολιτική τάξη της χώρας ξέρει και αναγνωρίζει, στις ιδιωτικές συζητήσεις της, ότι η χώρα έχει καταστραφεί και πηγαίνει για ολοκληρωτικό φούντο. Κανείς όμως δεν θέλει να το πει και να ενεργήσει ανάλογα και αντίστοιχα με την πραγματικότητα, κι από φόβο μην τον πάρουν με τις πέτρες κι από αμηχανία γιατί δεν καλοξέρει τι να κάνει.\nΗ απειλή της χρεωκοπίας\nΑπό τον Μάιο του 2010, ο ελληνικός λαός «κανοναρχείται» με το τρομοκρατικό «επιχείρημα» ότι, αν δεν συγκατατεθεί στον κανιβαλισμό της χώρας του, θα αντιμετωπίσει το φάσμα της χρεωκοπίας, στο οποίο, συν τω χρόνω, προστέθηκε η απειλή της εξόδου από το ευρώ και η απειλή της πείνας, της έλλειψης φαρμάκων κλπ. Στο συλλογικό ασυνείδητο, η χρεωκοπία ταυτίζεται με την έννοια του θανάτου. Το επιχείρημα είναι βαθιά εσφαλμένο, εντούτοις «πέρασε» για τρεις λόγους:\n– περιέχει μια δόση αλήθειας, πάνω στην οποία στηρίζεται η παραπλάνηση. Η χρεωκοπία είναι όντως πολύ δυσάρεστη εξέλιξη με πολύ άσχημες συνέπειες. Το να ισχυρίζεσαι όμως ότι μπορείς να την αποφύγεις, όταν έχει ήδη ουσιαστικά συμβεί, είναι σαν να αρνείσαι να αποδεχθείς τη διάγνωση και να μην κάνεις την αγωγή που χρειάζεται για να επιζήσεις. Αποφεύγεις τις δυσάρεστες συνέπειες μιας χημειοθεραπείας ή μιας εγχείρησης, αλλά θα υποστείς τις συνέπειες της ανεμπόδιστης εξέλιξης της νόσου (στην περίπτωση του Μνημονίου, τα πράγματα είναι χειρότερα, γιατί πρόκειται για πρόγραμμα καταστροφής της Ελλάδας, δεν αποφεύγουμε μόνο την οδυνηρή αλλά πραγματική θεραπεία, επιδεινώνουμε σημαντικά την ίδια την αρρώστια, που είναι θανατηφόρα!)\n– το μνημονιακό πρόγραμμα είναι φτιαγμένο για να προκαλεί καταστροφές και να περιορίζει τις δυνατότητες άμυνας της χώρας, επομένως να καθιστά αξιόπιστη την απειλή και το εκβιασμό, ιδίως σε αυτούς που έχουν ακόμα κάτι να χάσουν. Το κόλπο είναι να πιστεύεις διαρκώς ότι θα χάσεις περισσότερα αντιδρώντας και όχι υπακούοντας.\n– οι «αντιμνημονιακοί» καθυστέρησαν τραγικά να αντιληφθούν τις αιτίες και τους μηχανισμούς της κρίσης, αλλά και τη φύση του μνημονίου και δεν βρήκαν την τόλμη να εξηγήσουν στον ελληνικό λαό τα πραγματικά και οδυνηρά διλήμματα μπροστά του. Μια μερίδα υπαινίσσεται ότι είναι εφικτή μια περίπου επιστροφή στην κατάσταση του 2009, έστω με μερικές «διορθώσεις», μια άλλη ότι μπορούμε χωρίς συνέπειες να μην πληρώσουμε τα χρέη, να βγούμε από την ΕΕ κλπ., κάτι δηλαδή που συγκρούεται με τη στοιχειώδη κοινή λογική. Ποιος νοιώθει αληθινά επαρκής για να επωμισθεί την τεράστια ιστορική ευθύνη να ξεκινήσει τον αληθινό πόλεμο που είναι απαραίτητο να διεξαχθεί για τη σωτηρία της Ελλάδας, και που, κάθε μέρα που περνάει, γίνεται όλο και πιο δύσκολος;\nΕίναι γνωστό στους ‘Ελληνες ότι οι περισσότεροι πολιτικοί τους τους κοροϊδεύουν συστηματικά. Δυστυχώς όμως κοροϊδεύουν επίσης και τον εαυτό τους και έχουν μάλιστα ζωτική ανάγκη να το κάνουν. Συχνά, εκτός από διεφθαρμένοι, εκβιάσιμοι και εξαρτημένοι, είναι και τραγικά ανεπαρκείς! Ακριβέστερα, δεν έχουν αίσθηση και κατανόηση ούτε του τι συμβαίνει στη χώρα, πόσο μάλλον στο ευρωπαϊκό και διεθνές περιβάλλον, ούτε και των συνεπειών των πράξεών τους. Δεν διάβασαν το Μνημόνιο, δεν διάβασαν το σχέδιο Ανάν, δεν διάβασαν τι υπέγραψαν στη Ζυρίχη και το Λονδίνο, δεν διαβάζουν τώρα τη Σύμβαση για το Δίκαιο της Θάλασσας, ώστε να φωνασκούν, όπως τους έχουν πει να κάνουν, για την ΑΟΖ. Αν η μόρφωση της ελληνικής πολιτικής τάξης είναι μάλλον πολύ περιορισμένη, συνήθως οι πολιτικοί μας δεν είναι κουτοί. Δεν διαβάζουν γιατί διαισθάνονται ότι, αν διαβάσουν, πρέπει να βρουν σπονδυλική στήλη για να πούνε όχι σε αυτά που διαβάζουν. Και το όχι τους έχει απαγορευθεί.\nΠρόγραμμα σωτηρίας ή πρόγραμμα καταστροφής\nΗ Ελλάδα χρεωκόπησε τον Μάιο του 2010 γιατί δεν μπορούσε να αναχρηματοδοτήσει το χρέος της. Δεν ήταν αναπόφευκτο να φτάσει σε αυτό το σημείο ή τουλάχιστο να φτάσει πρώτη από τις ευρωπαϊκές χώρες. Οι κυβερνήσεις της, ιδίως η κυβέρνηση Γ. Παπανδρέου, όχι μόνο δεν έκανε τίποτε για να εμποδίσει μια τέτοια εξέλιξη, αντίθετα, έκανε τα πάντα για να τη διευκολύνει, ενεργώντας ως ασυνείδητος ή συνειδητός πράκτορας της «Διεθνούς του Χρήματος».\nΑν δεν υπήρχε η ΕΕ και το ευρώ, μια χώρα (ή μια επιχείρηση) που φτάνει, καλώς ή κακώς, σε αυτή την κατάσταση, φωνάζει τους πιστωτές, εξηγεί την κατάσταση που βρίσκεται και ζητάει διευκολύνσεις, ώστε να μπορέσει να κάνει μια εσωτερική αναδιάρθρωση, να ξαναγίνει βιώσιμη και αξιόχρεη και να αποπληρώσει το χρέος της. Αν δεν τις αποσπάσει, κάνει στάση πληρωμών και κυττάει να εξυπηρετήσει κατά προτεραιότητα τις πιο βασικές κοινωνικές, οικονομικές και εθνικές ανάγκες της, να διατηρήσει όρθιους λαό και κράτος.\nΕμείς όχι μόνο δεν το κάναμε αυτό, αλλά καταφέραμε να μετατρέψουμε το πλεονέκτημα της συμμετοχής στην ευρωζώνη σε μειονέκτημα, εγκαθιστώντας ταυτόχρονα, με τη συνδρομή της συνωμοτικής δεινότητας των αγορών και της, ιστορικά επιβεβαιωμένης και ασυναγώνιστης βλακείας των ιθυνουσών τάξεων της Γερμανίας, ένα μηχανισμό ευρωπαϊκής κηδεμονίας (δια του ΔΝΤ) και καταστροφής.\nΤόσο το ΠΑΣΟΚ, όσο και η ΝΔ ισχυρίστηκαν αναληθώς ότι το χρέος που είχαμε μπορούσε να ξαναγίνει βιώσιμο χωρίς αναδιάρθρωση (κάτι που οι ίδιοι διέψευσαν συγκατατιθέμενοι στις αποφάσεις αναδιάρθρωσης του Ιουλίου 2011 και μετά του Οκτωβρίου 2011 που οδήγησαν στο PSI). Και μόνο αυτή η εσφαλμένη παραδοχή ήταν αρκετή για να πριονίσει την «αξιοπιστία» της χώρας στις αγορές και τη δυνατότητα εξωτερικής χρηματοδότησης. Αλλά, σαν να μην έφτανε αυτό, η κυβέρνηση Παπανδρέου αρχικά, η ΝΔ μετά τον Οκτώβριο 2011, προσεχώρησαν σε ένα πρόγραμμα καταστροφής της ελληνικής οικονομίας.\nΤο «πρόγραμμα σωτηρίας», που αποκρυσταλλώθηκε στις δανειακές συμβάσεις και τα μνημόνια, διακρίνεται για την εσωτερική συνοχή και τη λεπτομερή δομή του, γι’ αυτό και συνιστά μνημείο άγνοιας και ασχετοσύνης η παρούσα συζήτηση περί ισοδυνάμων μέτρων, επιμήκυνσης κλπ. Αποβλέπει κατ’ αρχήν στο να επιλύσει κατά τον ευνοϊκότερο δυνατό τρόπο για το χρηματιστικό κεφάλαιο το πρόβλημα χρέους χρησιμεύοντας και ως παγκόσμιο παράδειγμα. Οι ‘Ελληνες πρέπει να πληρώσουν κανονικά όλο το χρέος, ή όσο πιο πολύ γίνεται, γεγονός που οδηγεί στην ετήσια εκταμίευση τέτοιων ποσών που καθιστούν μη βιώσιμη την ελληνική οικονομία, υποχρεώνοντας σε διαρκή μείωση των κοινωνικών και κρατικών δαπανών και των αμοιβών εργασίας, τεράστια αφαίρεση ζήτησης και επομένως ύφεση. Ταυτόχρονα, το χρέος «δέθηκε» νομικά, μετατρεπόμενο σε χρέη προς κράτη, ενυπόθηκο, υποχρεωτικά σε ευρώ, μέσω της υπαγωγής στο αγγλικό δίκαιο και διεθνή δικαστήρια, ενώ εγκαταστάθηκε ένας μηχανισμός σχεδόν αυτόματης μεταφοράς δημόσιας, αλλά και ιδιωτικής(μέσω δημευτικής φορολογίας) περιουσίας στους πιστωτές.\nΗ Ελλάδα μετατρέπεται ταχέως σε Βουλγαρία ή Μπαγκλαντές της Ευρώπης. ‘Όχι μόνο υφίσταται δυσανάλογο κοινωνικό κόστος, αλλά και καταλήγει μια Βουλγαρία ή Μπαγκλαντές με τεράστιο, μη βιώσιμο χρέος. Με άλλα λόγια είναι ένα πρόγραμμα που μακροχρονίως οδηγεί στην καταστροφή του ελληνικού κράτους, από το οποίο θα μείνει μόνο η ταμπέλλα, γεγονός που θα μετατρέψει το ελληνικό έθνος σε κοινότητα εις αναζήτηση κηδεμόνα, για να παραφράσουμε την ιστορική φόρμουλα του αείμνηστου Τάσσου Παπαδόπουλου για το σχέδιο Ανάν.\nΗ αποτυχία του προγράμματος, αν υποθέσουμε ότι ο σκοπός του είναι η σωτηρία της Ελλάδας και όχι των τραπεζών που τη δάνεισαν, δεν είναι απλώς δεδομένη, τείνει να γίνει κοινός τόπος της παγκόσμιας οικονομολογίας και πολιτικής. Η ελληνική ύφεση έχει ξεπεράσει όλα σχεδόν τα παγκόσμια ιστορικά δεδομένα, περιλαμβανομένων αυτών του 1929-33 και της Δημοκρατίας της Βαϊμάρης. Το πρόγραμμα πρέπει να διακοπεί πάση θυσία, περιλαμβανομένων των συνεπειών της στάσης πληρωμών ή και του εξαναγκασμού σε εκδίωξη από το ευρώ. Είναι προτιμότερο να μη γίνουν αυτά τα πράγματα, είναι προτιμότερο να γίνει μια σκληρή και ειλικρινής συζήτηση με τους εταίρους μας, αν όμως επιμένουν δεν υπάρχει άλλη λύση. Κι αφού δεν υπάρχει άλλη λύση, χρειάζεται να την ετοιμάσουμε εμείς, πολύ συστηματικά και προσεκτικά. Μια τέτοια άλλωστε ετοιμασία, θα συνιστά και ισχυρό κίνητρο για τους εταίρους να διαπραγματευθούν σοβαρά την αλλαγή του προγράμματος. Αλλοιώς, πρέπει να κλείσουμε τα νοσοκομεία μας, να σπρώξουμε τον ελληνικό λαό στην πείνα, όλο και περισσότερους συμπολίτες μας να πέφτουν από τα παράθυρα και τις ταράτσες, διακινδυνεύοντας μια εμφύλια σύρραξη.\n«Η Ελλάδα αύριο», 14.7.2012\n17 σκέψεις σχετικά με το “ΓΙΑΤΙ ΠΡΕΠΕΙ ΝΑ ΕΤΟΙΜΑΣΟΥΜΕ ΤΗ ΧΡΕΩΚΟΠΙΑ ΜΑΣ!”\n23/07/2012 στο 10:39\nΜου θυμίζει το προ διετίας άρθρο του παρακάτω λινκ, που βρίσκεται και στο βιβλίο «Το Προτεκτοράτο» του ίδιου συγγραφέα.\n23/07/2012 στο 12:52\nΜπορεί κάποιος να μου πει γιατί, κάθε μέρα που περνάει, διαισθάνομαι όλο και πιο πολύ ότι, η Ισχυρή Ελλάδα του Gollum de Bidet οδεύει στη πτώχευση; Που είναι ο Σωτήρας μας Γοδεφρείγος ο 3ος;\n23/07/2012 στο 13:48\nΓιατί φίλε Κώστα το 39.5% προτίμησε παραλία και το άλλο 42% προτίμησε «μνημόνιο», για αυτό πάμε κατά διαβόλου……\n23/07/2012 στο 16:50\nΠτώχευση? Μη βιάζεσαι… Προς το παρόν οδεύει στην εκποίηση. Η πτώχευση θα έρθει μετά και θα είναι μη αναστρέψιμη επειδή δε θα μας ανήκουν πλέον τα μέσα για την επανάληψη της παραγωγής πλούτου.\nΘέλει αρετή και τόλμη η… κήρυξη χρεοκοπίας και πτώχευσης, όταν ακόμα έχεις τον έλεγχο της περιουσίας σου (εθνική κυριαρχία). Αλλιώς, χάνεις και την περιουσία και την ελευθερία.\n27/07/2012 στο 10:32\nΠαράθεμα: Τιτανικός στον πάτο της πισίνας « sotosblog\n23/07/2012 στο 17:32\nΠοιά «στάση πληρωμών» ; Πληρώνουμε κάτι αυτή τη στιγμή για να κάνουμε «στάση» ;\n23/07/2012 στο 19:17\n23/07/2012 στο 21:30\nΔεν πληρώνουμε τίποτα γι’ αυτό εξακολουθούν να μας δανείζουν με πείσμα και μάλιστα υποχρεωτικά (δαν. συμβάσεις) από το δικό τους ταμείο παρά την απομάκρυνσή μας από τις «αγορές». Για κορόιδα τους έχετε τους τοκογλύφους, ε?\nΜάλλον πως πληρώνουμε, και πληρώνουμε ό,τι και όπως το ζητήσουν δείχνει το πράμα.\n24/07/2012 στο 18:16\nΦυσικά και πληρώνουμε. Πληρώνουμε τα ομόλογα που κατέχει η ΕΚΤ στο άρτιο. Πληρώνουμε (στο άρτιο) τα ομόλογα που κατέχουν τα.. «ορνεα» των κερδοσκοπικων κεφάλαιων ΚΑΙ ΔΕΝ ΑΠΟΔΕΧΤΗΚΑΝ ΤΟ ΚΟΥΡΕΜΑ! Πληρώνουμε (ακόμα) τις ορδές των ξένων συμβούλων που είχε ο ΓΑΠ και το ασκέρι του προκειμένου να σώσουν την χώρα από την χρεωκοπία, να προωθήσουν την πράσινη ανάπτυξη – ναι αυτά στο όχι και τόσο μακρινό παρελθόν λέγονταν και γράφονταν στα σοβαρά με την αμέριστη στήριξη όλων των καθεστωτικών μέσων ενημέρωσης που κατασπάραζαν όποιον τολμούσε να να αμφισβητήσει τις σκέψεις του μεγάλου στοχαστή!!! Πληρώνουμε διπλέςκαι τριπ[λές συντάξεις βουλευτών,πρωθυπουργών, προέδρων. Πληρώνουμε για την φύλαξη χιλιάδων πρωην υπουργών, βουλευτών, πρωθυπουργών, παραγόντων, δημοσιογραφων (ΚΚ δεν πιστεύω να έχεις φρουρά από δίμετρες μοντέλες όπως ο μακαρίτης ο Καντάφι – δεν γραφω μοντέλους γιατί δεν πιστεύω να… κόντυνες το σακάκι τώρα στα γεράματα!!) Δεν πληρώνει το Ελληνικό δημόσιο τα χρέη του προς τους ιδιώτες, έχει κουρέψει αγρίως τα ομόλογα των ιδιωτών, των ασφαλιστικών ταμείων (που ήταν υποχρεωμένα ν’αγοράζουν ομόλογα και οι καταθέσεις στην Τράπεζα της Ελλάδας γίνονταν ομόλογα!! Φυσικά καμία διοίκηση και κανένας συνδικαλιστής δεν αμφισβήτησε ΠΟΤΕ τον τρόπο με τον οποιο τα ταμεία θα έπρεπε να επενδύουν τα χρήματα τους!!! Μόνο όταν κουρευτηκαν τα ομόλογα άρχισαν να αντιλαμβάνονται τι έγινε!!!! Εξαιρετικά ενδιαφέρον το άρθρο από έναν άνθρωπο που δεν είναι ούτε όψιμος … «αντιμνημονιακός» και έχει ασχοληθεί και με ….βαρετά θέματα (εξωτερική πολιτική, άμυνα, μετανάστευση….).\n24/07/2012 στο 22:22\nΌλες οι παρατηρήσεις σωστές…\nΥ.Γ. Είναι λίγο αργά να κοντύνω το σακάκι δε νομίζεις;\n25/07/2012 στο 02:17\nok θα μιλησω…\nπρεπει να ετοιμαζαμε(ετοιμαζαμε) την χρεοκοπια, (με ο μαλλον),γιατι εδω και 2 χρονια ημασταν….\nη ταν ή επι τας… για τον λουτσο δηλαδη(με που)…\nτωρα πια με ω η χρεωκοπια θαρεις και δικαιωνεται…οποτε…\nΣΤΙΣ ΕΠΟΜΕΝΕΣ ΕΚΛΟΓΕΣ ΜΕ ΣΙΓΟΥΡΙΑ\n…πραγμα που σημαινει,να τα βρασω τα φωνηεντα γιατι και με ο και με ω, αυτη η πουτανα η γλωσσα προνοησε…\nή στη τρυπα ή στο κεντρο(κ..ο)…\nαδικια για τοσα χρονια ορθογραφιας(μη γελασω) … και συλλογικης εθνικης ομοψυχιας(κουραφεξαλα)!!! ΖΩΑ…\nΔασκαλε να μην βρισω ε?…\nΜετα απο 2 χρονια αναλυσεων(οικονομικων!!!)…\nοταν ανεμελος «οδηγωντας» κατεβαινω στον Ασσο Κορινθιας,σε ακουω στον σκαι να μιλας για «το διαμαντι» που πρεπει να σωσουμε…\nαπορω για πια χωρα και οικονομια μιλας…συγγνωμη μιλουσες για κατι φωνηεντα…\nπανω απο τον ισθμο εστριψα το τιμονι και επεσα στη διωρυγα,το πως σωθηκα ειναι αστειο να το ρωτας…\n…αφου ειμαι το coyωte…\nθυμασαι που μας εδειχνες το EXIT…\nας μη κοροιδευομαστε αλλο πια…\nτα ζωα δεν θελουν να σωθουν οσες αναλυσεις και επιχειρηματα να τους παραθε …απολε λε και τρελε λε, ΜΠΑΟΚ ολε ολε\nυστερο και καλες διακοπες…ειμαστε ολοι ΖΩΑ…κατσε να το πω χωρις υστεροβουλια…ειμαστε ολοι ΖΩΝΤΑΝΑ…μπζνννννννννννννννννννν…\nχαχ αχ χα χαχ αχ αχ…σκατα διακοπες αμα πατησεις αχινο…\nφιλια στον Αφεντη και σε ολους,να στε καλα…\n25/07/2012 στο 22:26\nΚαταγγέλω τo coyote γιατί δεν βάζει ποτέ τόνους.\nAν βγει τωρα η Ρεπουση και καταργησει τους τονους ως περιττους ποιος θα φταιει;\n27/07/2012 στο 01:34\nμην τρωτε παραμυθι…ο ιδιος ειμαι και ως coyote και ως roadrunner…η διχασμενη προσωπικοτητα στα καλυτερα της…\nαυτο ειναι το καινουριο κουιζ για σας τους υπολοιπους…ειναι ενας ή δυο…εδω σας θελω…\n…και τωρα παμε παρα διπλα στη Βουλα,να δουμε τι εγινε…\n24/07/2012 στο 22:55\nTα ομόλογα τα πληρώνουμε με «λεφτά» που μας δανείζουν για αυτόν το σκοπό. Πόσο ακόμη μέχρι να οδηγηθεί σε αδιέξοδο αυτό το «σύστημα» ή να κουρευτούν και τα ομόλογα της ΕΚΤ και λοιπών.\nΟ/Η silver price λέει:\n24/07/2012 στο 23:16\nΗ ιστορική ευθύνη βρίσκεται πλέον στα χέρια των Ελλήνων ψηφοφόρων. Από τα φιλομνημονιακά κόμματα δεν έχει κανείς να περιμένει τίποτε άλλο, εκτός από την διεκπεραίωση κι ολοκλήρωση της καταστροφής με νέα ασφυκτικότερα μέτρα. Ο τρόμος των κρατούντων μπροστά στην πιθανή διασάλευση της κυριαρχίας τους δείχνει την κατεύθυνση. Η αντίσταση στην τρομοκράτηση είναι επιβεβλημένη προκειμένου τόσο να διατρανωθεί η δυσφορία του ελληνικού λαού εμπρός στην υποτίμηση της νοημοσύνης του, όσο και να διεκδικηθεί ένα καλύτερο μέλλον για όλους τους ευρωπαϊκούς λαούς, με την ανατροπή των κατεστημένων συμφερόντων. Το παράδειγμα της Κύπρου με το σχέδιο Ανάν είναι διδακτικό: και τότε είχε επιχειρηθεί η τρομοκράτηση, είχαν επιστρατευτεί τα ψεύτικα γκάλοπ, διαδιδόταν πως δεν θα υπήρχε άλλη ευκαιρία για το μαρτυρικό νησί. Οι Κύπριοι, καθοδηγούμενοι από έναν φωτισμένο ηγέτη, τον Τάσσο Παπαδόπουλο, αγνόησαν τις απειλές, διατήρησαν την αξιοπρέπεια και την εθνική τους ανεξαρτησία, έκτοτε μάλιστα όρισαν και την Α.Ο.Ζ. τους, και είναι έτοιμοι για νέα πρόοδο κι ευημερία με την εκμετάλλευση του ορυκτού τους πλούτου. Ο δρόμος, όπως ειπώθηκε, δεν θα είναι εύκολος. Η αξιοπρέπεια, ωστόσο, και το ένστικτο της επιβίωσης ορίζουν πως σε ένα κατεστημένο προσβλημένο από λύσσα αξίζει να του επιστραφεί το δάγκωμα.\n25/07/2012 στο 19:33\nΟλοένα και περισσότερο τις τελευταίες ημέρες διαισθάνομαι πως αυτή η χρεοκοπία είναι γεγονός… Κυρίως όχι για τις διάφορες φωνές από «Κασσάνδρες» που ηχούν στ’ αυτιά μου από μακριά (γιατί εδώ τις φιμώνει ο Τύπος και οι Καναλάρχες). Αλλά κυρίως γιατί αυτή η προετοιμασία που υποδηλώνεται από το άρθρο είναι γεγονός. Φυσικά μην ανατρέξει κανείς σε τίποτε κυβερνητικές διακυρήξεις. Η προετοιμασία γίνεται καθημερινά από τους «έχοντες» (γνώσιν) και «κατέχοντες» (πλούτον). Είναι πρόδηλη… Επώνυμοι (χριστεπώνυμοι δλδ aka lamogia) σκοτώνουν όσο όσο τα ακίνητά τους (εκείνα που απέκτησαν με γκρίζες διαδικασίες απίστευτα γρήγορα για την ηλικία τους ή το παραγωγικό τους γίγνεσθαι) προκειμένου να μαζέψουν ευρώ. Δεν πεινάν οι τύποι μη γελιόμαστε. Ευρώ θέλουν να μαζέψουν αγωνιωδώς…\nΣτον αντίποδα, εκεί που στα 70ς ήταν «καράτε», στα 80ς ήταν πιτσαρίες και στα 90ς και ένθεν σουβλακερίες, σήμερα ξάφνου ξεφυτρώνουν σαν μανιτάρια τα σαράφικα, που αγοράζουν χρυσό… Ούτε οι χιλιάδες ληστείες, ούτε η φτώχυνση δικαιολογεί τόσο σκότωμα… προφανώς μιλάμε για ένα μεγάλο κύκλωμα που αυτή τη στιγμή εμπορεύεται χρυσό, δλδ στην ουσία ξεφορτώνεται ευρώπουλα και αγοράζει χρυσό… (γιατί άμα φύγει η Γερμανία ξαφνικά, το ευρώ θα γίνει… ράλλικο…)\nΑυτά εγώ τα εκλαμβάνω ως μια προετοιμασία σαφή για το τι μέλλει γενέσθαι. Προετοιμάζονται λοιπόν… εμείς είμαστε στην απόξω…


ΑΝΑΚΟΙΝΩΣΗ ΤΗΣ "ΗΠΕΙΡΟΣ ΑΝΑΤΡΟΠΗΣ" ΓΙΑ ΤΑ ΤΑΜΕΙΑΚΑ ΔΙΑΘΕΣΙΜΑ ~ Περιφερειακή παράταξη “Ηπειρος Ανατροπής”\nΑΝΑΚΟΙΝΩΣΗ ΤΗΣ "ΗΠΕΙΡΟΣ ΑΝΑΤΡΟΠΗΣ" ΓΙΑ ΤΑ ΤΑΜΕΙΑΚΑ ΔΙΑΘΕΣΙΜΑ\n«Η κυβέρνηση επέλεξε το δρόμο της νομοθετικής ρύθμισης και την μετακίνηση, από τις εμπορικές τράπεζες στην Τράπεζα της Ελλάδας, των διαθεσίμων των οργανισμών και φορέων, που επιχορηγούνται από τον κρατικό προϋπολογισμό». Αυτό αναφέρει σε ανακοίνωσή της η παράταξη του Περιφερειακού Συμβουλίου «Ήπειρος Ανατροπής», με αφορμή την απόφαση για τα ταμειακά διαθέσιμα. «Η Πράξη Νομοθετικού Περιεχομένου, επί της ουσίας, δίνει στην κυβέρνηση, αν χρειαστεί, τη δυνατότητα να κάνει έναν προσωρινό χειρισμό, μία εσωτερική ανακύκλωση της υφιστάμενης ρευστότητας, μεταξύ των φορέων της Γενικής Κυβέρνησης. Η διαδικασία αυτή, δεν αποτελεί πρωτοτυπία, αλλά είναι διαδεδομένη σε πολλές χώρες της Ευρώπης (π.χ. Ολλανδία και Αγγλία) και του κόσμου. Θα περίμενε κανείς, οι Δήμαρχοι και οι Περιφερειάρχες να αντιληφθούν τον αγώνα που δίνεται, για να σταθεί η χώρα με αξιοπρέπεια και να στηρίξουν με όποιο μέσο μπορούν τις προσπάθειες της κυβέρνησης και του ελληνικού λαού. Αντιθέτως, παρατηρείται το φαινόμενο να αντιδρούν εκείνοι οι Δήμαρχοι και οι Περιφερειάρχες που επί πέντε χρόνια υπέμεναν σχεδόν αμίλητοι την οικονομική αφαίμαξη των ΟΤΑ, με μείωση κατά 60% των πόρων και την κατάργηση της αυτοτέλειας των ΟΤΑ ως συνειδητή μνημονιακή επιλογή και όχι ως προσωρινή ανάγκη» αναφέρει η παράταξη.\nΚαι συνεχίζει: «Οι Δήμαρχοι και οι Περιφερειάρχες που επιχειρούν να δημιουργήσουν κλίμα κινδυνολογίας για τα οικονομικά των ΟΤΑ γνωρίζουν πολύ καλά ότι:\nΌσοι σήμερα διαρρηγνύουν υποκριτικά τα ιμάτιά τους, απλά φανερώνουν την αδυναμία τους να αντιληφθούν την ώρα της εθνικής ευθύνης και να δράσουν ανάλογα. Είναι φανερό ότι είναι κατώτεροι των περιστάσεων. Ας τους κρίνουν οι πολίτες».


Μιλάνε για απευθείας αναθέσεις ο Φόρτες με το Μιχαλάτο…-Ξεχάσανε τι γινόταν στους πρώην Δήμους Αργοστολίου-Λειβαθούς; – Portoni\nΜιλάνε για απευθείας αναθέσεις ο Φόρτες με το Μιχαλάτο…-Ξεχάσανε τι γινόταν στους πρώην Δήμους Αργοστολίου-Λειβαθούς;\nΕ, λοιπόν σε αυτό το νησί το θράσος ορισμένων πρώην παραγόντων που θέλουν με λύσσα να επανέλθουν στο προσκήνιο δεν έχει όριο. “Κοκκινίζουν”, λέει ο Φόρτες και ο Μιχαλάτος όταν ακούνε ότι η Δημοτική Αρχή Παρίση έκανε απευθείας αναθέσεις…\nΜα ρε παιδιά αν ξέχασαν τι γινόταν επί των ημερών στον πρώην Δήμο Αργοστολίου και στον πρώην Δήμο Λειβαθούς, ας τους στείλει κάποιος φωτοτυπίες τα παλιά αρχεία τους με τις αποφάσεις που λαμβανόντουσαν επί των ημερών ώστε να φρεσκαριστεί η μνήμη τους…\nΕιδικά δε ο κ. Μιχαλάτος δεν θα πρέπει να ξεχνά ότι οι απευθείας αναθέσεις στον πρώην Δήμο Λειβαθούς γινόταν από τα χρήματα που παράνομα είχαν εισρεύσει στα ταμεία του πρώην Δήμου Λειβαθούς και για τα οποία είναι όλος ο πρώην Δήμος της περιοχής κατηγορούμενος στο Τριμελές Εφετείο Κακουργημάτων Πατρών. Όσο πάλι αφορά τον κ. Φόρτε καλό είναι να μην ξύνεται στη γλίτσα του τσοπάνη γιατί η εικόνα του …”πολιτικά ακέραιου και αδέκαστου” που προσπαθεί να φιλοτεχνήσει, λες και εμείς δεν ζούσαμε στο Αργοστόλι, μπορεί να θρυμματιστεί μέσα σε μισή μέρα…\nΟι δύο πρώην Δήμαρχοι Αργοστολίου και Λειβαθούς που επί των ημερών τους οι Δήμοι τους είχαν “ξεσκιστεί” στις απευθείας αναθέσεις\nPrevious «Ημέρα μνήμης της γενοκτονίας των Ελλήνων του Πόντου»\nNext Επιστολή προς το Λιμεναρχείο για το σημείο εκκίνησης των τουριστικών τρένων στην Πόλη του Αργοστολίου


Κλίβελαντ Καβαλίερς: Σκέφτεται… Λος Άντζελες ο Κέβιν Λοβ - Onsports.gr\nΓιάννης Ασκούνης\t11 Νοεμβρίου 2014, 01:50\nNBA / Κλίβελαντ Καβαλίερς\t/ Νιου Ορλίνς Πέλικανς\nΚλίβελαντ Καβαλίερς: Σκέφτεται… Λος Άντζελες ο Κέβιν Λοβ\nΣύμφωνα με νεότερες ενδείξεις από την άλλη άκρη του Ατλαντικού, ο Κέβιν Λοβ των Κλίβελαντ Καβαλίερς δεν σκοπεύει να ανανεώσει μονομερώς το συμβόλαιό του.\nΠροτιμά να υπογράψει νέο πολυετές συμβόλαιο ως unrestricted free agent, ενώ φαίνεται πως εξετάζει ενδεχόμενο επιστροφής στο Λος Άντζελες, όπως αγωνίστηκε ως παίκτης του NCAA ως μέλος του ρόστερ του UCLA. Ούτε ο Λεμπρόν Τζέιμς αναμένεται να ανανεώσει μονομερώς το συμβόλαιό του, αλλά δεν σκοπεύει να αφήσει πάλι τους «καβς», ενώ διέρρευσε πως απαγόρευσε στους δυο γιους του να παίζουν φούτμπολ, ώστε να τους «σπρώξει» προς το μπάσκετ, αν και τους επιτρέπει να παίζουν μπέιζμπολ και ποδόσφαιρο! Από την πλευρά του, ο Ντίον Ουέιτερς αποκλείστηκε από το σημερινό παιχνίδι (11/10, 02:00) με τους Νιου Ορλίνς Πέλικανς στο «Quicken Loans Arena» λόγω τραυματισμού στη μέση, που αποκόμισε από τον αγώνα της περασμένης Παρασκευής με τους Ντένβερ Νάγκετς.\nΤο πρόβλημα δεν κρίνεται ιδιαίτερα σοβαρό, ενώ ο Ντέιβιντ Μπλατ δήλωσε απόλυτα ικανοποιημένος από την παρουσία του 22χρονου γκαρντ στη δεύτερη πεντάδα και δείχνει πως θα συνεχίσει για καιρό με τον Σον Μάριον στο αρχικό σχήμα. Μάλιστα, ο Ουέιτερς ισχυρίστηκε ότι περίμενε πως αργά και σταθερά θα κατέληγε σε ρόλο «έκτου παίκτη», αν και για την αλλαγή απαιτήθηκε τραυματισμός του Μάθιου Ντελαβέντοβα (γόνατο), ο οποίος θα μείνει έξω για τέσσερις με έξι εβδομάδες, όπως επιβεβαίωσαν οι εκπρόσωποι του Οχάιο. Ακόμα, ο κόουτς των Καβαλίερς επιβεβαίωσε πως ο Τζέιμς και ο Κάιρι Έρβινγκ τσακώθηκαν την περασμένη εβδομάδα, αν και ο «βασιλιάς» διέψευσε σχετικά ρεπορτάζ στο μεσοδιάστημα.\nΣτα των «πελεκάνων», η αποστολή έφτασε στο Κλίβλαντ αργά τα ξημερώματα, κάτι που ίσως αφήσει σημάδια στην αγωνιστική απόδοση του συλλόγου της Νέας Ορλεάνης, ενώ ο Ντάριους Μίλερ ενσωματώθηκε με την ομάδα μετά τη γέννηση του παιδιού του. Λογικά θα μείνει στο περιθώριο ο Λουκ Μπάμπιτ (δάκτυλο χεριού), αλλά τα υπόλοιπα μέλη του ρόστερ είναι στη διάθεση του Μόντι Ουίλιαμς.\n1 λεπτό πριν ΑΕΚ: Το βήμα προς τ’ αστέρια κι η ξεχωριστή κίνηση του Ολιβέιρα! (video)\n4 λεπτά πριν «Κρύψε καλά»: Εντυπωσιάζει το νέο τραγούδι της Όλγας Έλμα\n8 λεπτά πριν Euroleague: Οι αποφάσεις των μετόχων για τη σεζόν 2020-21\n17 λεπτά πριν Μακάμπι Τελ Αβίβ: Αναλαμβάνει ο Γιοβάνοβιτς


Κοινωνικό μέρισμα: Κανείς δεν γνωρίζει ποιοι θα πάρουν τα χρήματα eNews24.gr\nΚοινωνικό μέρισμα: Κανείς δεν γνωρίζει ποιοι θα πάρουν τα χρήματα\n10 Σεπτεμβρίου 2018 eNews24.gr Οικονομία\nΥπάρχει πρόθεση από τη μεριά της κυβέρνησης να δοθεί και φέτος το κοινωνικό μέρισμα, ωστόσο ακόμη δεν έχει καθοριστεί το ποσό που θα δοθεί.\nΆλλη μια εξαγγελία στον… αέρα. Ο Πρωθυπουργός προτίμησε να είναι γενικόλογος, όπως και στην περίπτωση των συντάξεων. Αυτό καθώς υπάρχει πρόθεση από τη μεριά της κυβέρνησης να δοθεί και φέτος το κοινωνικό μέρισμα, ωστόσο ακόμη δεν έχει καθοριστεί το ποσό.\nΗ αλήθεια είναι ότι αυτή τη στιγμή κανείς δεν γνωρίζει το παραμικρό για το ποιο θα είναι το κοινωνικό μέρισμα που θα δοθεί. Η κυβέρνηση κατά την πάγια τακτική της κρατά το θέμα στην επιφάνεια για επικοινωνιακούς λόγους και… τάζει ελπίδα.\n“Η εκτίμησή μας είναι πως θα υπάρχει χώρος για κοινωνικό μέρισμα, πάει καλά η οικονομία”, είπε απλά ο πρωθυπουργός, Αλέξης Τσίπρας, στη διάρκεια της συνέντευξης Τύπου στο πλαίσιο της 83ης ΔΕΘ.\nΩς τώρα οι δηλώσεις ήταν πιο “επιθετικές” από τα κυβερνητικά στελέχη. Ο αρμόδιος υπουργός Ε. Τσακαλώτος έλεγε πως “οχι μόνο θα υπάρχει πάλι μέρισμα στο τέλος του χρόνου, αλλά από εδώ και πέρα, παρ’ όλα τα υψηλά πρωτογενή πλεονάσματα, δημιουργούμε δημοσιονομικό χώρο για να μπορούμε και να μειώσουμε τους φόρους και να κάνουμε σημαντικές δαπάνες για τα νοσοκομεία και για τα σχολεία”.\nΩστόσο οι οικονομικοί δείκτες δεν είναι οι καλύτεροι δυνατοί, ενώ ταυτόχρονα από το υπερπλεόνασμα η κυβέρνηση έχει να δώσει και περίπου ένα δισεκατομμύριο ευρώ για τα αναδρομικά των Ενστόλων.\nΚάπως έτσι όλα δείχνουν ότι είναι ακόμη νωρίς για… πανηγυρισμούς. Ούτε το ποσό είναι ακόμη σε θέση να υπολογίσει κανείς, ούτε και τον τρόπο που θα μοιραστεί τελικά, τα εισοδηματικά δηλαδή κριτήρια που θα κρίνουν τους δικαιούχους.\nΑλέξης Γεωργούλης - Αλέξης Τσίπρας: Ο απίθανος διάλογος που είχαν!


Καθαρισμός ρεμάτων και ποταμών για αποφυγή κινδύνων από πλημμύρες στο Δήμο Σπάρτης | Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΚΟΙΝΩΝΙΑ Καθαρισμός ρεμάτων και ποταμών για αποφυγή κινδύνων από πλημμύρες στο Δήμο Σπάρτης\nΚατά τον τελευταίο μήνα ο δήμος Σπάρτης προέβη στον προληπτικό καθαρισμό ποταμών και ρεμάτων σε όλη την επικράτειά του, προκειμένου να εξασφαλιστεί η αναγκαία ετοιμότητα και να μειωθούν οι κίνδυνοι από την εκδήλωση πλημμυρικών φαινομένων.\nΟι επεμβάσεις αφορούσαν στον καθαρισμό της κοίτης με μηχανικά μέσα για την απομάκρυνση της βλάστησης και των προσχώσεων από φερτά υλικά. Προτεραιότητα δόθηκε στα σημεία που διαχρονικά έχουν διαπιστωθεί ως κρίσιμα και επικίνδυνα για εκδήλωση πλημμυρικών φαινομένων.\nΕνδεικτικά αναφέρονται σημεία ρεμάτων και ποταμών όπου έγινε καθαρισμός:\nΣτη ΔΕ Μυστρά: χειμ. Ξεριάς, Βλάσταρης και Προυσός (Άγ. Ιωάννης), ποτ. Παρορίτης (Παρόρι), ποτ. Σκωτίας (Μυστράς), ποτ. Κνακίωνας ή Μαγουλίτσα (από Αγ. Ειρήνη έως Μαγούλα), χειμ. Λεκάνα και Περδικάρης (Καραβάς), χειμ. Τεβετή θέση Λεύκο (Σουστιάνοι), χειμ. Ακόνα (Λογγάστρα).\nΣτη ΔΕ Σπάρτης: ποτ. Κνακίωνας ή Μαγουλίτσα (από Μαγούλα ως Πανεπιστήμιο), ποτ. Σκωτίας (από Μαγούλα ως Ριβιώτισσα) ποτ. Ξεριάς (από Lidl ως Ριβιώτισσα), ποτ. Παρορίτης (από Σκλαβική ως Νικολαρέικα), ρέματα στους οικισμούς Βαφειό, Καλάμι, Κοκκινόραχη, Αφισσού και Κλαδά.\nΣτη ΔΕ Φάριδος: ρέμα Καλογερικό (Καμίνια), Ζαϊμάκι (Τραπεζοντή) Καβουρακιώτικο ρέμα (Λευκόχωμα), Ξηριάς στην περιοχή Λάκκους (Ανώγεια) Πετρόζουνο και Σκοτίας (Παλαιοπαναγιά), Ρασίνα και Σγουρνίτσα (Ξηροκάμπι).\nΔεν έγιναν επεμβάσεις σε σημεία που εμπίπτουν στην αρμοδιότητα της Περιφερειακής Ενότητας Λακωνίας, η οποία έχει ήδη επέμβει σε ορισμένα σημεία (πχ πέρασμα Πλατάνας κ.ά.) και έχει εκφράσει ρητή διαβεβαίωση για τον άμεσο καθαρισμό στη γέφυρα του Ευρώτα στην είσοδο της Σπάρτης και σε άλλα κρίσιμα σημεία, όπως στενό Βορδόνιας, στενό Καραβά, πέρασμα Σκούρας, σημείο συνάντησης Ρασίνα με τον Ευρώτα, σημεία όπου υπάρχουν γεφύρια στις εθνικές – επαρχιακές οδούς κλπ.\nΑπό το δήμο δηλώνεται πως υπάρχει στενή συνεργασία με όλους τους φορείς και υπηρεσίες που εμπλέκονται με δράσεις πολιτικής προστασίας, ώστε να λαμβάνονται τα προβλεπόμενα μέτρα πρόληψης και ετοιμότητας για την αντιμετώπιση κινδύνων από πλημμυρικά φαινόμενα και χιονοπτώσεις – παγετό.\nΕπίσης στην ιστοσελίδα του δήμου (www.sparti.gov.gr) έχουν αναρτηθεί ψηφιακά έντυπα της Γενικής Γραμματείας Πολιτικής Προστασίας με οδηγίες προστασίας από ακραία καιρικά φαινόμενα που εκδηλώνονται κατά τη χειμερινή περίοδο, με σκοπό την ευαισθητοποίηση και σωστή ενημέρωση των δημοτών.\nΠροηγούμενο άρθροΞεσήκωσαν το Ξηροκάμπι τα Λυκοτσαρδά!\nΕπόμενο άρθροΣτο Πνευματικό Κέντρο Σπάρτης η χριστουγεννιάτικη εκδήλωση του Μουσικού Σχολείου


Υγρασία στο σπίτι; Χρήσιμες συμβουλές – 1NEWS – ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΟΛΟ ΤΟΝ ΚΟΣΜΟ\nby 1NEWS 29 Οκτωβρίου 2020 0132\nΈχετε υγρασία στο σπίτι; Η υγρασία αποτελεί πραγματικό πρόβλημα σε πολλά σπίτια, ειδικά σε σπίτια που βρίσκονται σε υγρές περιοχές. Ευτυχώς υπάρχουν μερικά απλά κόλπα που μπορούν να σας βοηθήσουν να απαλλαγείτε από την υγρασία και τις συνέπειές της. Όπως συμβαίνει και με τους εξωτερικούς χώρους, η υγρασία στους εσωτερικούς χώρους που υπερβαίνει το 60% ή 70% θεωρείται υψηλή και μπορεί να οδηγήσει σε διάφορα προβλήματα. Ακολουθούν μερικά μόνο από αυτά:\nΜούχλα σε τοίχους και γωνίες.\nΦθορά του σπιτιού και άλλων αντικειμένων.\nΠέρα από το ότι η υγρασία δημιουργεί κακή εντύπωση και προκαλεί προβλήματα υγείας, περισσότερο υποφέρουν οι άνθρωποι με αλλεργίες ή αναπνευστικές νόσους.\nΕπομένως είναι πολύ σημαντικό να ενεργήσετε γρήγορα και να απαλλαγείτε από την υγρασία. Παρακάτω σας παρουσιάζουμε μερικές συστάσεις που θα σας βοηθήσουν.\nΠρόκειται για την πιο σημαντική σύσταση από όλες. Θα πρέπει πάντα να αερίζετε καλά το σπίτι σας, ειδικά τους χώρους που είναι πιο πιθανό να παρουσιάσουν προβλήματα υγρασίας. Προσπαθείτε να έχετε τα παράθυρα ανοιχτά όσο περισσότερο μπορείτε. Αν αυτό δεν αρκεί, μπορείτε να χρησιμοποιείτε έναν ανεμιστήρα για να διατηρείτε το σπίτι δροσερό.\nΑπό την άλλη πλευρά, τα κλιματιστικά μπορούν να βοηθήσουν στη διατήρηση ορισμένων χώρων απαλλαγμένων από την υγρασία, όταν μετά βίας υπάρχει φυσικός αέρας. Όμως μην το παρακάνετε. Ο αέρας που αναπνέετε πρέπει να έχει κάποια υγρασία για να προλαμβάνονται οι ασθένειες και η ρινική συμφόρηση.\n2. Αναγνωρίστε τις πηγές της υγρασίας\nΑν βρείτε στο σπίτι σας κάποιο σημείο γεμάτο υγρασία, πρέπει να προσδιορίσετε τι την προκαλεί. Αν υπάρχουν σπασμένοι σωλήνες ή διαρροές σε μη ορατά σημεία, αυτό θα φανεί στους τοίχους με λεκέδες που σταδιακά μεγαλώνουν.\nΝα θυμάστε ότι, αν δεν επισκευάσετε αυτές τις διαρροές αμέσως, η κατάσταση θα χειροτερέψει και μπορεί ακόμα και να προκληθεί πλημμύρα. Φροντίστε να μην αφήσετε να συμβεί κάτι τέτοιο!\n3. Χρησιμοποιήστε έναν αφυγραντήρα\nΗ συσκευή αυτή είναι ιδανική για τις βροχερές ή τις κρύες περιοχές. Η υγρασία τείνει να συσσωρεύεται εύκολα στα σπίτια αυτών των περιοχών επειδή υπάρχουν λιγότερες πιθανότητες να αερίζονται συνεχώς.\nΕπομένως, αν θέλετε να απαλλαγείτε από την υγρασία στο σπίτι, μπορείτε να χρησιμοποιήσετε έναν αφυγραντήρα, που θα την απορροφήσει και θα τη στεγνώσει εύκολα. Μην ανησυχείτε για τον λογαριασμό του ηλεκτρικού ρεύματος, επειδή οι αφυγραντήρες καταναλώνουν την ίδια ενέργεια με τα κλιματιστικά. Οι αφυγραντήρες είναι διαθέσιμοι σε διάφορα μεγέθη και τιμές.\n4. Απαλλαγείτε από την υγρασία με αλάτι\nΓνωρίζατε ότι είναι δυνατόν κάτι τέτοιο; Το μόνο που χρειάζεστε είναι ένα ρηχό δοχείο και ένα κιλό αλάτι. Απλώς ρίξτε το αλάτι στο δοχείο και θα το δείτε να απορροφά πολλή υγρασία μέσα σε δυο μέρες.\nΤο αλάτι έχει πραγματικά μεγάλη απορροφητικότητα. Πέρα από το ότι μπορείτε να το αξιοποιήσετε για να απαλλαγείτε από την υγρασία στο σπίτι, μπορείτε να το χρησιμοποιήσετε και για την αφαίρεση λεκέδων από τα ρούχα. Όταν προσέξετε ότι το αλάτι είναι υπερβολικά υγρό ή έχει μαυρίσει, είναι ώρα να το αλλάξετε.\n5. Άλλα κόλπα για να προλάβετε την υγρασία\nΠέρα από τις παραπάνω συστάσεις, η πρόληψη της εμφάνισης υγρασίας στο σπίτι σας είναι επίσης πραγματικά σημαντική. Το μόνο που έχετε να κάνετε είναι να ακολουθήστε τις παρακάτω απλές συμβουλές:\nΌταν μαγειρεύετε, χρησιμοποιείτε τον απορροφητήρα.\nΜη ρυθμίζετε ποτέ τη θέρμανση πάνω από τους 20 βαθμούς Κελσίου, επειδή αυτό συμβάλλει στην εμφάνιση υγρασίας στους τοίχους και σε άλλα σημεία του σπιτιού.\nΣτεγνώνετε τα ρούχα σας κρεμώντας τα έξω. Αν τα αφήνετε μέσα, η υγρασία εξαπλώνεται σε όλο το δωμάτιο.\nΜην έχετε πολλά φυτά σε ένα μόνο σημείο του σπιτιού. Αυτό μπορεί να οδηγήσει σε υγρασία λόγω της αναπνοής των φυτών.\nΤέλος θα πρέπει να μην ξεχνάτε να έχετε φυσικό φως και φυσικό αέρα στο σπίτι σας. Θα πρέπει να υπάρχουν παράθυρα και πόρτες σε σημεία που επιτρέπουν στο ηλιακό φως να μπαίνει στο σπίτι.\nΕπίσης θα πρέπει να κάνετε αναδιαρρύθμιση στα έπιπλά σας έτσι ώστε ο αέρας να κυκλοφορεί με ευκολία μέσα στο σπίτι σας.\nΜπορείς να λύσεις το πιο σύντομο τεστ IQ; Είναι μόνο 3 ερωτήσεις!


Huawei Mate 20 Series: σήμερα η επίσημη παρουσίαση, δες το live event εδώ! - GizChina Greece\nHuawei Mate 20 Series: σήμερα η επίσημη παρουσίαση, δες το live event εδώ!\nΣε λίγες ώρες η νέα σειρά Huawei Mate 20 θα παρουσιαστεί επίσημα σε ειδικό event της εταιρίας στο Λονδίνο – με τους Κινέζους να επιμένουν οτι θα αλλάξουν τον κόσμο των smartphones με την συγκεκριμένη παρουσίαση.\nΟι φήμες θέλουν τα τρία μοντέλα να είναι εντυπωσιακά σε εμφάνιση και δυνατότητες, ειδικά το Mate 20X με την τεράστια οθόνη και τη γραφίδα που θα φέρει. Αρκετές αναφορές επίσης θέλουν τις τιμές τους να είναι αρκετά επιθετικές: το Huawei Mate 20 θα ξεκινά από τα €799, δηλαδή €100 περισσότερο από τα προηγούμενα μοντέλα, ενώ το Huawei Mate 20 Pro θα ξεκινά από τα €1079 (!), σχεδόν €300 περισσότερο από το Mate 10 Pro. Για το Huawei Mate 20X δεν έχουμε κάποια ένδειξη.\n20 Μegapixel F/2.4 aperture – Telephoto\nHuawei Mate 20 / Mate 20 Pro – Πιθανά τεχνικά χαρακτηριστικά\nΤο event της παρουσίασης των νέων μοντέλων της σειράς Mate 20 μπορείτε να το παρακολουθήσετε live εδώ:\nTags: Huawei Mate 20Huawei Mate 20Xmate 20 series\nNext post Meizu Note 8: επίσημο στις 25/10, ίδια μέρα με το Mi Mix 3\nPrevious post Nokia 5.1 Plus: θα πάρει Android Pie μέχρι το τέλος του έτους\nElephone P8 3D: οι πρώτες φωτογραφίες του 3D smartphone των Κινέζων


ΤΡΕΛΟ-ΓΙΑΝΝΗΣ: Ανεξέλεγκτη η κατάσταση στην Χίο: Λαθρομετανάστες χώρισαν το νησί σε «περιοχές» και εγκληματούν ανεξέλεγκτα\nΦυσικά, για τους ανθέλληνες σαν τον Μουίζνιεκς και τους εγχώριους «αλληλέγγυους», «αντιρατσιστές», «ανθρωπιστές», όλα αυτά δεν έχουν την παραμικρή σημασία, με την χιλιομασημένη «κασέτα» να παίζει το ίδιο «τραγούδι» σε μόνιμη βάση. Δηλαδή, οι «κακοί Έλληνες», που φέρονται βάναυσα στους «καλούς πρόσφυγες». Οι παρενοχλήσεις σε κοπέλες της Χίου και οι άλλες προκλήσεις των λαθρομεταναστών είναι σαν να μην συνέβησαν ποτέ. Και βεβαίως, η όλη πολιτική που ακολουθείται αποτελεί την καλύτερη εγγύηση ότι η κατάσταση θα επιδεινωθεί ακόμη περισσότερο...\nΧρυση Αυγη δαγκωτο!\n8 Μαΐου 2017 - 11:30 μ.μ.


Τρόμος στη Νάπολη με άνδρα που άνοιξε πυρ από το μπαλκόνι. Τέσσερις νεκροί | HuffPost Greece\n15/05/2015 17:46 EEST | Updated 08/03/2016 05:25 EET\nΤρόμος στη Νάπολη με άνδρα που άνοιξε πυρ από το μπαλκόνι. Τέσσερις νεκροί\nThe alleged shooter is taken into custody after a shooting spree, in Naples, Italy, 15 May 2015. Italian police say a man opened fire with a pump-action rifle in a Naples suburb, killing first his brother and sister-in-law at home, then killing two other persons and wounding six as he shot from a balcony. The police said the man, a 48-year-old nurse, surrendered to officers and was being questioned Friday evening at Naples police headquarters. (Cesare Abbate/ANSA via AP) ITALY OUT\nΤρόμο και θάνατο έσπειρε ένας 48χρονος νοσοκόμος και λάτρης του κυνηγιού, στη Νάπολη όταν ξαφνικά άρχισε να πυροβολεί από το μπαλκόνι του σπιτιού του, δολοφονώντας τέσσερα άτομα- μεταξύ των οποίων τρία μέλη της οικογένειας του- και τραυματίζοντας σοβαρά αλλά πέντε.\nΣύμφωνα με το ιταλικό πρακτορείο ειδήσεων ΑNSA, ο Τζούλιο Μουρόλο φαίνεται να κατελήφθη από ένα φονικό αμόκ. Ο 48χρονος νοσοκόμος, σύμφωνα με αυτόπτη μάρτυρα άρχισε να πυροβολεί αρχικά με ένα πιστόλι ενώ στη συνέχεια, αφού ξέμεινε από σφαίρες, χρησιμοποίησε ένα τουφέκι. Κάποια από τα θύματα του, βρέθηκαν στο μπαλκόνι του σπιτιού του αφού ο δράστης άρχισε να πυροβολεί αρχικά μέλη της οικογένειας του. Συγκεκριμένα μεταξύ των νεκρών είναι η σύζυγός του, ο αδελφός του και η πεθερά του.\nΣτη συνέχει άρχισε να πυροβολεί τυχαία όποιον περνούσε κάτω από το μπαλκόνι του σπιτιού του στην περιοχή Σεκοντιγλιάνο της Νάπολης, στην οποία καταγράφονται υψηλά ποσοστά εγκληματικότητας.\nΤο τέταρτο θύμα του, ήταν ένας τροχονόμος, ο οποίος επίσης υπέκυψε στα τραύματά του, ενώ σοβαρά τραυματίστηκαν ακόμη πέντε άτομα, μεταξύ αυτών- σύμφωνα με πληροφορίες- και αστυνομικοί.\nΜάλιστα, η όλη δολοφονική επιχειρήση του Μουρόλο διήρκησε σύμφωνα με αυτόπτες και αυτήκοες μάρτυρες, περίπου μιάμιση ώρα ενώ κάποιοι υποστήριξαν πως αφορμή για να εξοργιστεί και να ξεκινήσει τους φόνους ήταν μια διαμάχη που είχε ενώ στεκόταν στην ουρά καταστήματος με ρούχα.\nΟ δράστης τελικά συνελήφθη, στη Νάπολη κηρύχθηκε πένθος μέχρι την τέλεση των κηδειών των νεκρών ενώ ο πρωθυπουργός Ματέο Ρέντσι ακύρωσε, σε ένδειξη πένθους, τις προγραμματισμένες για το Σάββατο εκδηλώσεις στις οποίες θα μετείχε στη Νάπολη.\nPLUS: ΔΙΕΘΝΕΣ Ιταλία Νάπολη έγκλημα δολοφονία μπαλκόκι πυροβολισμοί νεκροί τραυματίες νοσοκομόμος αδερφό


Νέτο ή Σιόντης για... αντί-Γιαννούλη | Superleague & Βέροια | gazzetta.gr\nΣάββατο, 27 Φεβρουαρίου 2016 - 17:21\nΝέτο ή Σιόντης για... αντί-Γιαννούλη\nΟ Γιαννούλης είναι εκτός λόγω καρτών και ο Ελευθερόπουλος αναμένεται να καλύψει το αριστερό άκρο της άμυνας με έναν εκ των Νέτο, Σιόντη.\nΔύσκολη αποστολή έχει την 24η αγωνιστική η Βέροια, που αντιμετωπίζει τον Ολυμπιακό στο Φάληρο. Στο ματς με τους Πειραιώτες ο Δημήτρης Ελευθερόπουλος καλείται να αντιμετωπίσει τις πολλές απουσίες, ενώ ακόμα δεν έχει ξεκαθαρίσει ποιος θα είναι ο αντικαταστάτης του τιμωρημένου Δημήτρη Γιαννούλη στο αριστερό άκρο της άμυνας.\nΠάντως, υπάρχουν δύο επιλογές, η μία με τον Ντάρσι Νέτο και η άλλη με τον Στέφανο Σιόντη, ώστε να προκύπτουν δύο πιθανές 11άδες. Η πρώτη θέλει τον Καντιμοίρη κάτω από τα δοκάρια, τον Μαλόν δεξιά στην άμυνα, τον Νέτο αριστερά, τους Μαραγκό, Ραούλ Μπράβο στα στόπερ, τους Σιόντη, Άρτσε στα χαφ και τους Γεωργιάδη (δεξιά), Γιουσούφ (αριστερά), Μαγέφσκι πίσω από τον Ναζλίδη, που θα είναι στην κορυφή της επίθεσης.\nΗ δεύτερη φέρνει τον Σιόντη αριστερό μπακ και τον Όστοϊτς στο αρχικό σχήμα για να πάρει τη θέση του στα χαφ δίπλα στον Άρτσε. Βέβαια, υπάρχει και μία τρίτη εναλλακτική με τον Ραούλ Μπράβο να παίζει αριστερά και έναν εκ των Σιόντη, Όστοϊτς να τον αντικαθιστούν στα στόπερ.


Οικονομία - Το καλοκαιρινό ωράριο των καταστημάτων | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\nΒρίσκεστε εδώ:Naxos Press » Οικονομία » Το καλοκαιρινό ωράριο των καταστημάτων\n27/02/2015 - 21:13\nΕγκρίθηκε σήμερα Παρασκευή 27 Φεβρουαρίου το ωράριο καταστημάτων για τα νησιά των Κυκλάδων από την αρμόδια υπηρεσία της Περιφέρειας Νοτίου Αιγαίου ενόψει της τουριστικής περιόδου ήτοι από την 1η Απριλίου έως και την 31η Οκτωβρίου. Και όπως ανακοίνωσε η Περιφέρεια, τόσο η Νάξος όσο και οι Μικρές Κυκλάδες παρά τις συνεχείς – επίμονες - οχλήσεις δεν έδωσαν μέσω κάποιου αρμόδιου φορέα απαντήσεις ή σχετικά αιτήματα για διαφοροποίηση του ωραρίου. Ανάλογη … άρνηση επέδειξαν και οι Άνδρος, Κέα, Σίκινος και Φολέγανδρος με το αίτημα να έχει αποσταλεί από την Περιφέρεια στις 28 Ιανουαρίου. Και αυτό δείχνει τον τρόπο με τον οποίο οι αρμόδιοι φορείς στη Νάξο ενδιαφέρονται για τον τουρισμό…\nΤο ωράριο στις Κυκλάδες\nΣύμφωνα με τις διατάξεις των άρθρων α) 186 κεφ. Δ άριθμ. 10 του Ν. 3852/10 και β) 19 εδαφ. 4 του Π.Δ. 130/10 προτείνεται η παράταση του ωραρίου και η κατ’ εξαίρεση λειτουργία καθ’ όλες τις εργάσιμες ημέρες από Δευτέρα έως Σάββατο, των καταστημάτων στις Περιφερειακές Ενότητες του Νομού Κυκλάδων. Εισηγούμεθα την παράταση ωραρίου λειτουργίας καταστημάτων τουριστικών περιοχών κατά τους θερινούς μήνες λαμβάνοντας υπόψη τις προτάσεις των αρμόδιων φορέων όπως αυτές κατατέθηκαν με τις εξής παρατηρήσεις :\nΑ) Για τη νήσο Αμοργό προτείνουμε την κατ΄ εξαίρεση λειτουργία των καταστημάτων από Δευτέρα έως και Σάββατο και για τις εργάσιμες μέρες από τις 08:00 μέχρι τις 01:00 π.μ., για την περίοδο από 01/04/2015 έως 31/10/2015 σύμφωνα με το υπ. αριθ. 360/06-02-2015 έγγραφο του Δήμου Αμοργού.\nΒ) Για τη νήσο Ανάφη προτείνουμε την κατ΄ εξαίρεση λειτουργία των καταστημάτων από τις 08:00 μέχρι τις 24:00 για την περίοδο από 01/04/2015 έως 31/10/2015 από Δευτέρα έως και Σάββατο και για τις εργάσιμες μέρες σύμφωνα με το υπ. αριθ. 176/26-02-2015 έγγραφο του Δήμου Ανάφης.\nΓ) Για τη νήσο Άνδρο προτείνουμε την κατ΄ εξαίρεση λειτουργία των καταστημάτων από τις 08:00 έως τις 24:00 για την περίοδο από 01/04/2015 έως 31/10/2015 από Δευτέρα έως και Σάββατο και για τις εργάσιμες μέρες λαμβάνοντας υπόψη ότι παρά τις επίμονες οχλήσεις μας δεν λάβαμε απάντηση στο υπ. αριθ. οικ 211/28-01-2015 σχετικό ερώτημά μας από κανέναν αρμόδιο φορέα.\nΔ) Για τη νήσο Αντίπαρο προτείνουμε την κατ΄ εξαίρεση λειτουργία των εμπορικών και καταστημάτων καθώς και των καταστημάτων που εξυπηρετούν την τουριστική κίνηση για την περίοδο από 01/04/2015 έως 31/10/2015 από Δευτέρα έως και Σάββατο και για τις εργάσιμες μέρες από τις 08:00 μέχρι τις 24:00 και την κατ΄ εξαίρεση λειτουργία των καταστημάτων τροφίμων και ποτών – κάβες για την περίοδο από 01/04/2015 έως 30/10/2015 από Δευτέρα έως και Σάββατο και για τις εργάσιμες μέρες από τις 08:00 μέχρι τις 24:00. σύμφωνα με την υπ. αριθ. 03/2015 Απόφαση του Δημοτικού Συμβουλίου Αντιπάρου και το υπ. αριθ. 32/2015 έγγραφο του Εμποροεπαγγελματικού συλλόγου Πάρου Αντιπάρου.\nΕ) Για τη νήσο Θήρα προτείνουμε την κατ΄ εξαίρεση λειτουργία των καταστημάτων για την περίοδο από 01/04/2015 έως 31/10/2015 από Δευτέρα έως Σάββατο και για τις εργάσιμες μέρες από τις 07:30 μέχρι τις 02:00 π.μ. σύμφωνα με το υπ. αριθ 06/03-02-2015 έγγραφο του Εμποροεπαγγελματικού Συλλόγου Θήρας και το υπ. αριθ. 962/13-02-2015 έγγραφο του Δήμου Θήρας.\nΣΤ) Για τη νήσο Ίο προτείνουμε την κατ΄ εξαίρεση λειτουργία των εμπορικών καταστημάτων καθώς και των καταστημάτων που εξυπηρετούν τουριστική κίνηση για την περίοδο από 01/04/2015 μέχρι τις 31/10/2015 από Δευτέρα έως Σάββατο και για τις εργάσιμες μέρες από 09:00 μέχρι 02:00 π.μ. και την κατ΄ εξαίρεση λειτουργία των καταστημάτων τροφίμων και ποτών – κάβες από τις 08:30 μέχρι τη 01:00 σύμφωνα με το από 09-02-2015 έγγραφο του Εμπορικού Συλλόγου Ίου.\nΖ) Για τη νήσο Κέα προτείνουμε την κατ΄ εξαίρεση λειτουργία των καταστημάτων από Δευτέρα έως και Σάββατο για το διάστημα από 01/04/2015 μέχρι τις 31/10/2015 και για τις εργάσιμες μέρες και ώρες από τις 08:00 π.μ. μέχρι τις 24:00 π.μ..\nΗ) Για τη νήσο Κίμωλο προτείνουμε την κατ΄ εξαίρεση λειτουργία των καταστημάτων από Δευτέρα έως και Σάββατο και για τις εργάσιμες μέρες για το διάστημα από 01/04/2015 μέχρι 31/10/2015 από τις 08:00 μέχρι τις 15:00 και από τις 17:00 μέχρι 23:00 σύμφωνα με την υπ. αριθ 3/2015 Απόφαση του Δημοτικού Συμβουλίου Κιμώλου.\nΘ) Για τη νήσο Κύθνο προτείνουμε την κατ΄ εξαίρεση λειτουργία των καταστημάτων από τις 8:00 μέχρι τις 24:00 για την περίοδο από 01/04/2015 έως 31/10/2015 από Δευτέρα έως και Σάββατο και για τις εργάσιμες ημέρες, σύμφωνα με την υπ. αριθ 16/2015 Απόφαση του Δημοτικού Συμβουλίου Κύθνου.\nΙ) Για τη νήσο Μήλο προτείνουμε την κατ΄ εξαίρεση λειτουργία των εμπορικών καταστημάτων καθώς και των καταστημάτων που εξυπηρετούν τουριστική κίνηση από τις 08:00 μέχρι τις 24:00 για την περίοδο από 01/06/2015 έως 30/09/2015 από Δευτέρα έως και Σάββατο και για τις εργάσιμες ημέρες και την κατ΄ εξαίρεση λειτουργία των καταστημάτων τροφίμων και ποτών – κάβες από τις 08:00 μέχρι τις 23:00 για το ίδιο διάστημα σύμφωνα με το υπ. αριθ. 7/2015 έγγραφο του Σύνδεσμου Επαγγελματιών και Βιοτεχνών Μήλου.\nΙΑ) Για τη νήσο Μύκονο προτείνουμε την κατ΄ εξαίρεση λειτουργία των καταστημάτων για το διάστημα από 01/04/2015 μέχρι 31/10/2015 από Δευτέρα έως και Σάββατο και για τις εργάσιμες ημέρες από τις 08:00 μέχρι τις 01:00 π.μ. σύμφωνα με το από 26/02/2015 έγγραφο της Ένωσης Εμποροεπαγγελματοβιοτεχνών Μυκόνου.\nΙΒ) Για τη νήσο Νάξο και για τις μικρές Κυκλάδες (Σχοινούσα, Δονούσα, Ηρακλειά και Κουφονήσια) προτείνουμε την κατ΄ εξαίρεση λειτουργία των καταστημάτων για το διάστημα από 01/04/2015 μέχρι 31/10/2015 από Δευτέρα έως και Σάββατο και για τις εργάσιμες ημέρες από τις 08:00 μέχρι τις 24:00 λαμβάνοντας υπόψη ότι παρά τις επίμονες οχλήσεις μας δεν λάβαμε απάντηση στο υπ. αριθ. οικ 211/28-01-2015 σχετικό ερώτημά μας από κανέναν αρμόδιο φορέα.\nΙΓ) Για τη Νήσο Πάρο προτείνουμε την κατ΄ εξαίρεση λειτουργία των εμπορικών καταστημάτων καθώς και των καταστημάτων που εξυπηρετούν τουριστική κίνηση για το διάστημα από 01/04/2015 έως 31/10/2015 από Δευτέρα έως και Σάββατο και για τις εργάσιμες ημέρες από τις 10:00 μέχρι τις 24:00 και την κατ΄ εξαίρεση λειτουργία των καταστημάτων τροφίμων και ποτών – κάβες από τις 08:00 π.μ. μέχρι τις 21:00 για το ίδιο διάστημα σύμφωνα με το υπ. αριθ. 32/2015 έγγραφο του Εμποροεπαγγελματικού Συλλόγου Πάρου – Αντιπάρου.\nΙΔ) Για τη Νήσο Σέριφο προτείνουμε την κατ΄ εξαίρεση λειτουργία των καταστημάτων από τις 08:00 μέχρι τις 24:00 για την περίοδο από 01/04/2015 έως 31/10/2015 από Δευτέρα έως και Σάββατο και για τις εργάσιμες ημέρες λαμβάνοντας υπόψη ότι σύμφωνα με την υπ. αριθ. 16/2015 Απόφαση του Δημοτικού Συμβουλίου Σερίφου.\nΙΕ) Για τη Νήσο Σίκινο προτείνουμε την κατ΄ εξαίρεση λειτουργία των καταστημάτων από τις 08:00 μέχρι τις 24:00 για την περίοδο από 01/04/2015 έως 31/10/2015 από Δευτέρα έως και Σάββατο και για τις εργάσιμες ημέρες λαμβάνοντας υπόψη ότι δεν λάβαμε απάντηση στο υπ. αριθ. οικ 211/28-01-2015 σχετικό ερώτημά μας από κανέναν αρμόδιο φορέα.\nΙΣΤ) Για τη νήσο Σίφνο προτείνουμε την κατ΄ εξαίρεση λειτουργία των εμπορικών καταστημάτων καθώς και των καταστημάτων που εξυπηρετούν τουριστική κίνηση για την περίοδο από 01/04/2015 έως 31/10/2015 από Δευτέρα έως Σάββατο και για τις εργάσιμες ημέρες από τις 09:00 μέχρι τις 24:00 και την κατ΄ εξαίρεση λειτουργία των καταστημάτων τροφίμων και ποτών – κάβες από τις 08:00 μέχρι τις 24:00 σύμφωνα με το υπ. αριθ. 06/2015 έγγραφο του συλλόγου επαγγελματιών και εμπόρων Σίφνου.\nΙΖ) Για τη Νήσο Σύρο προτείνουμε την κατ΄ εξαίρεση λειτουργία των εμπορικών καταστημάτων καθώς και των καταστημάτων που εξυπηρετούν τουριστική κίνηση από τις 08:30 μέχρι τις 24:00 και την κατ΄ εξαίρεση λειτουργία των καταστημάτων τροφίμων και ποτών – κάβες από τις 08:30 μέχρι τις 21:00 για την περίοδο από 01/04/2014 έως 31/10/2014 από Δευτέρα έως και Σάββατο για τις εργάσιμες ημέρες σύμφωνα με την υπ. αριθ. 45 Απόφαση του Δημοτικού Συμβουλίου Σύρου καθώς και το από 26/02/2015 έγγραφο του Εμπορικού Συλλόγου Σύρου.\nΙΗ) Για τη Νήσο Τήνο προτείνουμε την κατ΄ εξαίρεση λειτουργία των καταστημάτων για το διάστημα από 23/03/2015 έως 31/10/2015 από Δευτέρα έως Σάββατο για τις εργάσιμες ημέρες από τις 08:00 π.μ. μέχρι τις 24:00 π.μ., σύμφωνα με το υπ. αριθ. 19/05-02-2015 έγγραφο του Εμποροεπαγγελματικού και Βιοτεχνικού Συλλόγου Τήνου και του υπ. αριθ. 916/17-02-2015 έγγραφο του Δήμου Τήνου.\nΙΘ) Για τη Νήσο Φολέγανδρο προτείνουμε την κατ΄ εξαίρεση λειτουργία των καταστημάτων για το διάστημα από 01/04/2015 έως 31/10/2015 από Δευτέρα έως και Σάββατο για τις εργάσιμες ημέρες από τις 08:00 π.μ. έως τις 24:00 π.μ. λαμβάνοντας υπόψη ότι παρά τις επίμονες οχλήσεις μας δεν λάβαμε απάντηση στο υπ. αριθ. οικ 211/28-01-2015 σχετικό ερώτημά μας από κανέναν αρμόδιο φορέα.


Η ψαρόκολλα και οι κούκλες των Αφων Χαϊκάλη – dete | Eιδήσεις | Πάτρα | Δυτική Ελλάδα\nΠέμπτη, 21.10.2021, 3:04 πμ\n21 Οκτωβρίου, 2021 3:04 πμ\nΗ ψαρόκολλα και οι κούκλες των Αφων Χαϊκάλη\n22.10.2020 / 18:20\nΤου Θανάση Κούστα\nΕδώ και 3500 χρόνια πιστεύεται ότι οι άνθρωποι ήξεραν να φτιάχνουν κόλλα από το δέρμα και τα κόκαλα των ψαριών Τα έβραζαν και έπαιρναν μετά από συμπύκνωση ένα είδος ζελατίνας που όταν ζεσταινόταν έδινε ένα ρευστό με εξαιρετικές συγκολλητικές ιδιότητες. Αυτή ήταν η ψαρόκολλα που εγώ όμως γνώρισα σε διάφορες μορφές και χρήσεις στα μέσα της δεκαετίας του 1960. Η παραγωγή γινόταν σε βιοτεχνίες της Αθήνας και στην Πάτρα ερχόταν σε πλάκες μεγέθους 20 cm X 20 cm X 0,5 cm και πάνω είχε ανάγλυφο ένα ταύρο που ήταν το σήμα του κατασκευαστή. Η μεταφορά γινόταν με σακκιά ιούτης βάρους περίπου 80 κιλών και η διάθεση γινόταν από χρωματοπωλεία και σιδηροπωλεία. Η μεταφορά γινόταν από το πρακτορείο του Ευσταθίου που ήταν Όθωνος – Αμαλίας και Πατρέως. Μεγάλη χρήση γινόταν από τα κυτιοποιία που κατασκεύαζαν κουτιά για κάθε χρήση.\nΟ Ανδρέας Θέος που είχε την βιοτεχνία κυτιοποιίας, στην Τριών Ναυάρχων, μεταξύ Κανακάρη και Καραϊσκάκη, ήταν από τους βασικούς πελάτες, του Σταύρου Πανούτσου που είχε το χρωματοπωλείο στην Βότση. Το λιώσιμο της πλάκας γινόταν σε λεβέτι με ζεστό νερό και η διατήρηση της λιωμένης κόλλας όπως και το αραίωμα γινόταν σε μπεν μαρί. Και οι εργάτριες κατασκεύαζαν τα κουτιά που ήταν κομμένα από τις στάμπες, κολλώντας τα αυτιά με την λιωμένη ψαρόκολλά. Τα κουτιά προορίζονταν για συσκευασία σε βιοτεχνίες υποδημάτων, καλτσών, φανελών, υποκαμίσων που αφθονούσαν εκείνα τα χρόνια στην πόλη μας. Αλλά και σιδηροπωλεία που γέμιζαν τα ράφια τους μέχρι το ταβάνι με κουτάκια που περιείχαν από πρόκες και βίδες μέχρι ρουλεμάν και κλειδωνιές. Και είχαν αυτά τα κουτιά μια μυρωδιά από την ψαρόκολλα που ακόμη και τώρα την φέρνω στην μνήμη μου… ήταν ελκυστική όμως και για τα ποντίκια που είχαν οικισμούς σε τέτοιου είδους μαγαζιά. Έτσι συχνά τα κουτάκια αυτά και τα ράφια γέμιζαν με τρίμματα και πολλές φορές οι πρόκες βρίσκονταν στο κενό.\nΈχω μια ιδιαίτερη σχέση με την ψαρόκολλα και αυτό γιατί όταν ήμουν 8-9 ετών είχα μία θεία που έμενε στο Βλατερό, στην γωνία Αλεξ.Υψηλάντου και Κολοκοτρώνη. Δίπλα της ακριβώς έμεναν οι Αδελφοί Χαϊκάλη, που είχαν το κατάστημα με τις κλωστές Πεταλούδα, εργόχειρα και μαλλιά για πλέξιμο στην γωνία Πλατεία Γεωργίου και Κορίνθου. Είχαν κοινή αυλή στο πίσω μέρος με κατέβαιναν με δύο μεγάλες σιδερένιες σκάλες. Στην αυλή αυτή είχαν εγκαταστήσει εργαστήριο που κατασκεύαζαν κούκλες για βιτρίνες, που χρησιμοποιούσαν στο δικό τους κατάστημα αλλά και διέθεταν σε άλλα. Εγώ όταν είχαν εργασία κατέβαινα στην αυλή και βοηθούσα μυρίζοντας και την ψαρόκολλά. Γιατί η κατασκευή\nΗ κατασκευή γινόταν με την ακόλουθη διαδικασία. Είχαν κατασκευάσει καλούπια – μήτρες από γύψο με όλα τα μέρη του κορμιού όπως πλάτη, μπούστο, μισό-μισό χέρι, μισό-μισό πόδι και μισό-μισό κεφάλι (μπρος-πισω). Σε ένα μεγάλο καζάνι πάνω σε φωτιά, με νερό που έβραζε έριχναν τις πλάκες ψαρόκολλας και αφού έλιωνε μετέφεραν σε ένα άλλο δοχείο το ζεστό παχύρευστο υγρό και μέσα βάπτιζαν χαρτιά κομμένα από γκρι χοντρό χασαπόχαρτο του Λαδόπουλου. Τα βρεμένα με ψαρόκολλά χαρτιά στρώνονταν στο εσωτερικό του καλουπιού και με ένα πινέλο το άλειφαν πάλι με ψαρόκολλα και το έστρωναν ώστε να παίρνει την μορφή του καλουπιού. Στην συνέχεια με πολλές στρώσεις γινόταν ένα παχύ στρώμα με το ανάλογο σχήμα… και αυτή ήταν η δική μου συνεισφορά στην εργασία. Δυο τρεις ημέρες έμενε στον ήλιο για στέγνωμα και μετά ξεκόλλαγαν την κατασκευή από το καλούπι. Κόλλαγαν τα δύο αντίθετα μέρη πάλι με ψαρόκολλα ώστε να προχωρήσουν στο επόμενο στάδιο που ήταν το βάψιμο σε πολλές στρώσεις με λαδομπογιά στο χρώμα της επιδερμίδας. Το τελευταίο στάδιο ήταν η συναρμολόγηση όλων των τμημάτων για το χτίσιμο ενός ολοκληρωμένου κορμιού ανδρικού η γυναικείου και το ζωγράφισμα του προσώπου. Περίμενα με μεγάλη ανυπομονησία το τελικό αποτέλεσμα καθώς η κάθε φάση είχε και την δική της ομορφιά.\nΟι Διονύσης και Ανδρέας Χαϊκάλης ήταν από αυτούς που συνέθεσαν τις μικρές ιστορίες της όλης μας, εκείνα τα δύσκολα χρόνια που ήταν και ταυτόχρονα χρόνια δημιουργίας και σταδιακής οικονομικής ανάπτυξης. Ο Διονύσης εργαζόταν στο κατάστημα Αφοί Πανάγου, που ήταν στην πλατεία Γεωργίου επί της Κορίνθου, απέναντι από τον Έσπερο. Με έδρα τον Πειραιά, η εταιρεία Πανάγου είχε βασικά είδη μάλλινα νήματα και μεταξωτές κλωστές. Στην Πάτρα είχε και την επωνυμία ΕΡΓΟΧΕΙΡΟ και λειτουργούσε στο ίδιο σημείο από το 1935. Λανσάριζε νήματα βαμβακερά μπουκλέ, αλλά και καλοκαιρινά είδη, όπως εσάρπες, ψάθινες τσάντες, καπέλα και πλεκτά βαμβακερά μερσεριζέ. Το 1963, ο Διονύσης Χαϊκάλης πήρε την επιχείρηση, που μετονομάστηκε σε Αφοί Χαϊκάλη, με μαλλιά για πλέξιμο, εργόχειρα, κεντήματα και κλωστές ΠΕΤΑΛΟΥΔΑ, ΚΙΘΑΡΑ και ντεμισέ (DMC). Στο κατάστημα πήγαινα συχνά με τη θείτσα μου. Αυτό που μου έκανε εντύπωση δε ήταν πως κατά την περίοδο του καρναβαλιού είχε και άλλη δραστηριότητα, καθώς νοίκιαζε ντόμινα για τα «μπουρμπούλια». Με μια εσωτερική σκάλα ανέβαιναν οι μπουρμπουλιάρες στο πατάρι, άλλαζαν με τα ντόμινα και, τρέχοντας κάτω από τις κολόνες, χάνονταν μέσα στην ανωνυμία του Δημοτικού Θεάτρου. Ο Διονύσης είχε μόνιμο θεωρείο στο θέατρο και ήταν λάτρης του καρναβαλιού, ενώ κάθε χρόνο κατασκεύαζε και δικό του άρμα για την παρέλαση. Συχνά στο καρναβάλι έβαζε τον Συμεών στην βιτρίνα μπροστά σε ένα μαυροπίνακα να λύνει εξισώσεις. Ήταν η εποχή που στο λιμάνι βρίσκονταν καθημερινά δεκάδες φορτηγά πλοία που ξεφόρτωναν ξυλεία, λιπάσματα, γαιάνθρακα, χαρτόμαζα και πρώτες ύλες για τις βιομηχανίες μας τον Λαδόπουλο, την Πειραϊκή Πατραϊκή, την Pirelli, την ΒΕΣΟ, τον Μαραγκόπουλο και φόρτωναν σταφίδες, λεμόνια και κίτρα. Ήταν η Πάτρα που αγάπησα και συχνά ονειρεύομαι όταν νομίζω ότι από κάπου μου έρχονται η μυρωδιές των παιδικών μου χρόνων μεταξύ αυτών και της ψαρόκολλας.\n(από εφημερίδα 7 Μέρες Ενημέρωση)\nΧωρίς κομματική ταυτότητα η επιλογή Διαμαντοπούλου;\nΟ Λαζόπουλος τώρα δικαιώνεται!\nTo παιχνίδι του καλαμαριού – Παγκόσμιο αμόκ\n18.10.2021 / 10:45\nΒαγγέλης Χωραφάς: Οι τάσεις υπερεπέκτασης της Τουρκίας\n15.10.2021 / 16:24\nΗ Ψυχική Υγεία εν μέσω πανδημίας COVID-19\n10.10.2021 / 11:23\nΜε τον Γιάννη Σπανό περάσαμε τα καλύτερά μας χρόνια…\n09.10.2021 / 13:15\nΧαίρε Τετιμημένη Χαρτοπετσέτα\n09.10.2021 / 10:50\nΕσείς, θα ερχόσασταν ένα Σαββατοκύριακο στην Πάτρα;\n08.10.2021 / 10:30\nΔημογραφικό ώρα …. (υπό το) μηδέν\n07.10.2021 / 11:54\nΦάνης Βγενόπουλος: Δεν χωρούν δικαιολογίες\n04.10.2021 / 22:59\nΜήπως, λέω μήπως …\n04.10.2021 / 12:28


Scalani Hills Boutari Winery & Residences - Ηράκλειο, Sanatorium, Ελλάδα\nΥπηρεσίες 14 Κατηγορία\nΤύπος • Εταιρικές διακοπές\nΤο συγκρότημα βρίσκεται δίπλα από τους αμπελώνες. Εδώ μπορείτε να συνδυάσετε την επίσκεψη στου αρχαιολογικούς χώρους (Κνωσσός στα 5 χλμ.), αλλά και να γνωρίσετε την παραγωγή του κρασιού στην Κρήτη. Μεγάλο οινοποιείο με αίθουσα για γευσιγνωσία. Φώτο - Scalani Hills Boutari Winery & Residences Sanatorium\nΠεριοχή Σκαλάνι, κοντά από το χωρίο Σκαλάνι, στα 9 χλμ. από το Ηράκλειο και 19 χλμ. από το Χερσόνησο. Περιγραφή δωματίων\nΣύνολο 3 κατοικίες: Residence Malvasia (~40 τ.μ.), Residence Liatiko (~25 τ.μ.), Residense Exclusivity (Kotsifali) (~70 τ.μ.).\nΌλες οι κατοικίες πλήρες ανακαινισμένες. Μοντέρνες και πολυτελές κατοικίες εξοπλισμένες με σύγχρονες ανέσεις με υψηλά στάνταρτ.\nΣτα δωμάτια: ανατομικά κρεβάτια και στρώματα Coco-mat, κλιματιστικό, δωρεάν Wi-Fi ίντερνετ, μίνι-μπαρ, βραστήρας, καφέ-μηχάνημα Nespresso, πετσέτες και λευκά είδη πρώτης κατηγορίας, πολυτελές αξεσουάρ μπάνιου, πιστολάκι, δορυφορικά κανάλια, χρηματοκιβώτιο, iPod docking station, βεράντα.\nResidence Malvasia Καθιστικό, τηλεόραση 32'', διπλό κρεβάτι. Μπάνιο/ντους, διπλό νιπτήρα και ξεχωριστό WC, επιπλωμένη βεράντα μαζί με Residense Exclusivity (Kotsifali).\nResidence Liatiko Βρίσκεται στο πάνω όροφο. Διπλό κρεβάτι, ζώνη-καθιστικού με τηλεόραση 32'', μπάνιο/ντους, βεράντα με πέργκολα.\nResidense Exclusivity (Kotsifali) Κατοικία δύο επιπέδων. Στο κάτω όροφο - καθιστικό, ζώνη-τραπεζαρίας, τηλεόραση 40'', μπάνιο/ντους; στο πάνω όροφο - υπνοδωμάτιο με διπλό κρεβάτι , τηλεόραση 32'', ντουλάπα, WC.


Αυτή είναι η γυναίκα με το ωραιότερο πρόσωπο του κόσμου σύμφωνα με ειδικούς! Έχει με μαθηματική ακρίβεια τις ιδανικές αναλογίες στο πρόσωπο της. - DesTora\nΘα πέσεις από τα γέλια – Ο Γιωρίκας η προσευχή και το ΤΖΟΚΕΡ!


“Γκόλφω” από το “Θέατρο του Άλλοτε” :: Duende-art\n“Γκόλφω” από το “Θέατρο του Άλλοτε”\nΒασισμένο στο έργο του Σπυρίδωνος Περεσιάδη\nΧθες βράδυ έκανε πρεμιέρα ένα αγαπημένο έργο, αλλά δοσμένο από μια άλλη οπτική γωνία. Πολύ σωστά το «Θέατρο του Άλλοτε» μας τονίζει μέσα από το ιδιαίτερο ανέβασμα του έργου ότι δεν πρόκειται για μια ιστορία αγάπης, αλλά είναι η νίκη της προδοσίας. Τα πλούτη και η κοινωνική άνοδος γίνονται ο καταραμένος καρπός που μεταμορφώνει το «πρίγκιπα» της ιστορίας σε δράκο. Με μαχαίρι την αγάπα σκοτώνει τα συναισθήματα της αγαπημένης του, της αφαιρεί ότι πιο όμορφο έχει μέσα της και εν τέλει την ίδια της την ζωή. Το τέλος, μια κάθαρση για όλους με την μετάνοια να του χαρίζει την λύτρωση στην αιώνια πια ζωή.\nΤο «Θέατρο του Άλλοτε» αποτελεί φάρο της τέχνης για το κοινό της πόλης και όσους έχουν την χαρά να παρακολουθήσουν τα ανεβάσματά τους στις περιοδείες τους. Αγγίζουν τις πιο σκοτεινές, δύσκολες και απαγορευμένες αποχρώσεις της κάθε ιστορίας, αυτές με τις οποίες φοβόμαστε να αναμετρηθούμε. Με μια εξαιρετική σκηνοθετική και υποκριτική μαεστρία δεν κουράζουν το κοινό, αντίθετα μαγεύουν συναίσθημα και σκέψη. Ξεκλειδώνουν το σεντούκι της καρδιάς και μας φέρνουν αντιμέτωπους με τα μυστικά, τα λάθη, τα όνειρα και πάθη μας. Στοχεύουν και πάντα το καταφέρνουν μετά από κάθε παράσταση να μας κάνουν καλύτερους και πάνω από όλα ανθρώπους με Α κεφαλαίο.\nΗ Βαρβάρα Δουμανίδου μέσα από την σκηνοθετική μαεστρία έφερε το έργο στο σήμερα, χωρίς να μειώνει την δυναμική της ιστορίας. Δίνει σε κάθε ήρωα το απαιτούμενο χώρο και χρόνο που του αξίζει. Το ενδυματολογικό κομμάτι είναι κάτι που πρώτη φορά συναντώ σε θεατρικό ανέβασμα. Η ομοιότητα που κυριαρχούσε σε κάθε ήρωα και ηρωίδα σου δείχνουν με ένα έξυπνο τρόπο ότι όλοι είμαστε ίδιοι μπροστά στο μεγαλείο της ζωής. Δεν πρέπει να μένουμε στην εξωτερική εικόνα, αλλά να μας νοιάζει ο εσωτερικός πλούτος.\nΣαν Γκόλφω ήταν ένας χείμαρρος συναισθημάτων. Στο πρόσωπο, το βλέμμα , τα λόγια και τις κινήσεις της βρήκαν καταφύγιο όλες οι πληγωμένες και προδομένες γυναίκες της αγάπης. Με την εξαιρετική της ερμηνεία πάγωσε το αίμα στις φλέβες μας και έκανε τις καρδιές μας να γίνουν μια ζεστή αγκαλιά για τον πόνο και τα πάθη της!\nΟ Δημήτρης Βασιλειάδης μέσα από την δωρική του παρουσία και την συγκλονιστική του ερμηνεία ανατριχιάζει το κορμί, θολώνει την σκέψη και εξαγριώνει το συναίσθημα. Θύτης αλλά και το θύμα αυτής της ιστορίας. Φέρνει στο φως την πιο σκοτεινή και λανθασμένη πλευρά του εαυτού μας.\nΜια μάνα που όλοι γνωρίζουμε, αγαπάμε, σεβόμαστε και επιζητούμε φέρνει επί σκηνής η Όλγα Καλαμάρα μέσα από την εξαιρετική της ερμηνεία στον ρόλο της Αστέρως. Λόγος απλός, κινήσεις και βλέμματα που παραπέμπουν σε ένα απάνεμο λιμάνι, το οποίο παλεύει ανάμεσα στην ευτυχία και τον όλεθρο.\nΗ Μαρία Σεμερτζίδου από ένα γλυκύτατο πλάσμα μεταμορφώνεται σε μια γυναίκα που διεκδικεί με το θέλω να τυφλώνει την λογική της. Υπέροχη ερμηνεία, κίνηση και μελωδική εμφάνιση επί σκηνής!\nΟ Αναστάσης Μαυρομιχάλης κάνει τον ρόλο του Κίτσου μέσα από τον δυναμισμό και την εξαιρετική απόδοση του ρόλου μια παρουσία οικεία και αγαπητή. Παλεύει για το συναίσθημα με όλα τα όπλα, θεμιτά ή αθέμιτα.\nΌταν σου μιλάνε για άρχοντα τότε σίγουρα στο μυαλό σου έρχεται η μορφή και η προσωπικότητα του Ζήση δοσμένο μέσα από την ιδιαίτερη ερμηνεία του Στέργιου Κωνσταντζίκη. Δυναμικός, αμείλικτος, νομίζει ότι το χρήμα κυβερνά τον κόσμο. Ευτυχώς κάνει λάθος!\nΗ Θεοδώρα Κωστάκου γίνεται ο Δήμος και μέσα από μια εξαιρετική ερμηνεία αναδεικνύει τον ήρωα με τον σεβασμό που του πρέπει. Μέσα από τον αστείο χαρακτήρα, τα λόγια και τις πράξεις γίνεται μια χαραμάδα φωτός που σκίζει το σκοτάδι του ολέθρου. Το πιο αγαπημένο για εμένα πρόσωπο του έργο!\nΟ Παναγιώτης Καβαλιεράκης μας μεταφέρει μέσα από την ιδιαίτερη ερμηνεία του τον Θανασούλα επί σκηνής και τον κάνει πρόσωπο αγαπητό. Παλεύει για το δίκιο, εναντιώνεται στο άδικο χωρίς να υπολογίζει συγγένειες. Η προσωποποίηση της έννοιας φιλότιμο.\nO Γιάννος φέρνει τα πάνω κάτω σε ζωές και συναισθήματα αρκεί να καταφέρει να αποκομίσει όσα περισσότερα μπορεί. Εξαιρετικός σε αυτό τον ρόλο ο Γιώργος Καλπακίδης.\nΠλάσματα αέρινα και δυναμικά οι Μοίρες και τις ζήσαμε χθες βράδυ σε όλο τους το μεγαλείο μέσα από τις συγκλονιστικές ερμηνείες της Νατάσας Κοψαχείλη και της Βάλιας Γκαγκάτση! Επαινούν και δικάζουν ταυτόχρονα πράξεις και γεγονότα. Καταλυτική και πολύ εύστοχη η παρουσία τους για την εξέλιξη της ιστορίας.\nΕπίσης, τα θερμά μου συγχαρητήρια στον Νατάσα Κοψαχείλη για το μελωδικό αγκάλιασμα του έργου. Βάλσαμο στην φουρτουνιασμένη μας καρδιά!\nΉταν επιτέλους καιρός να μάθουμε ότι η καταραμένη ερωτική ιστορία της Γκόλφως και του Τάσου δεν είναι πασπαλισμένη με την χρυσόσκονη του έρωτα, αλλά ραντισμένη με το φαρμάκι της προδοσίας!\nΤα θερμά μου συγχαρητήρια σε όλους τους συμμετέχοντες! Ένα έργο που κανείς δεν πρέπει να χάσει!


Έβαλαν έναν σκύλο στο κελί ενός φυλακισμένου εγκληματία και άρχισαν να βιντεοσκοπούν. Δείτε τι συνέβη... (βίντεο) | animalplanet.gr\nΕίναι πλέον κλισέ να επαναλάβουμε ότι ο σκύλος είναι ο καλύτερος φίλος του ανθρώπου. Στην περίπτωση όμως της Μάγια, ένος…\nΒίντεο όλα τα λεφτά: Τα ζώα τραγουδούν το “We Will Rock You”\nΤο κομμάτι “We Will Rock You” των Queen σε ένα αστείο μοντάζ/διασκευή με φωνές ζώων. videoman.gr\nΟ Ζωολογικός Κήπος ZSL του Λονδίνου, έχει μια νέα προσθήκη στο δυναμικό του, που θα σας κλέψει την καρδιά. Ο…\n50 ζώα κάνουν ό,τι τους αρέσει, όπως το μοιράστηκαν σε αυτό το λογαριασμό του instagram (καινούριες φωτογραφίες)\nΚαλώς ήλθατε στο “The Snuggle is Real,” έναν πολύ σπάνιο λογαριασμό στο Instagram που παρουσιάζει πολύ τυχαίες φωτογραφίες ζώων. Κι…\nΗ Maine Coon θεωρείται ότι είναι η μεγαλύτερη από όλες τις οικόσιτες ράτσες γάτας, αλλά ενώ το εντυπωσιακό της μέγεθος…


Efood: Τι λέει η εταιρεία για το σάλο με τις συμβάσεις - «Λάθος επικοινωνία» | Ημερησία\nΗ ανακοίνωση της efood για την υπόθεση με το μήνυμα που εστάλη σε διανομείς της για την αλλαγή της εργασιακής τους σχέσης με την εταιρεία\nΓια επικοινωνιακό «λάθος» κάνει λόγο η efood σε ανακοίνωσή της, σχετικά με το σάλο που δημιουργήθηκε από μήνυμα που έλαβαν 115 διανομείς της και στο οποίο αναφερόταν πως η προϋπόθεση για την ανανέωση της σύμβασής τους ήταν να αλλάξει η εργασική τους σχέση σε συνεργασία freelancing.\n«Θα θέλαμε να διευκρινίσουμε προς τους διανομείς, συνεργάτες και χρήστες του efood πως η λανθασμένη διατύπωση της πρόσφατης επικοινωνίας που έγινε προς 115 διανομείς των οποίων η σύμβαση λήγει στις 30 Σεπτεμβρίου 2021, δεν εκφράζει τη φιλοσοφία και τη κουλτούρα της εταιρείας και σε καμία περίπτωση δεν ήταν εκβιαστική», επισημαίνει παράλληλα η εταιρεία.\nΣτα «κάγκελα» συνδικαλιστικοί φορείς και ΣΥΡΙΖΑ\nΗ υπόθεση της efood προκάλεσε την έντονη αντίδραση και διαμαρτυρία συνδικαλιστικών φορέων, οι οποίοι κάνουν λόγο για εκβιασμό των εργαζομένων ενώ επισημαίνουν ακόμα πως με το νέο καθεστώς εργασίας που τους προτείνεται, οι εργαζόμενοι θα επιβαρύνονται με τις ασφαλιστικές εισφορές. Το Συνδικάτο Επισιτισμού Τουρισμού Ξενοδοχείων, σε ανακοίνωσή του τονίζει πως η εταιρεία μετατρέπει τους διανομείς από ήρωες σε εργαζόμενους χωρίς δικαιώματα και πως «η ενημέρωση που είχαν πολλοί συνάδελφοι διανομείς για μη ανανέωση της σύμβασης τους και μετατροπή στο "συνεργατικό" μοντέλο σημαίνει απολύσεις».\nΤην ίδια στιγμή ο εκπρόσωπος Τύπου του ΣΥΡΙΖΑ Νάσος Ηλιόπουλος, επιτίθεται στην κυβέρνηση με αφορμή το συγκεκριμένο ζήτημα, αναφέροντας χαρακτηριστικά πως «η κυβέρνηση νομοθετεί σταθερά υπέρ των λίγων».\nΣυγκεκριμένα, ο κ. Ηλιόπουλος σε ανάρτησή του αναφέρει τα εξής: «Η efood προχωράει σε μαζική μετατροπή συμβάσεων εργασίας. Από μισθωτή εργασία θέλει να μετατρέψει τους εργαζόμενους σε "αυτοαπασχολούμενους". Δεν υπάρχει καμία απορία για την στάση που θα κρατήσει η κυβέρνηση και το Yπουργείο Εργασίας. Εχουν ήδη φροντίσει να δώσουν εργαλεία στους εργοδότες για αυτή την εξέλιξη. Διαλύουν τα ωράρια και τις συνθήκες εργασίας. Σταθερά νομοθετούν και κυβερνούν υπέρ των λίγων. Δική μας δουλειά η ανατροπή της πολιτικής τους. Για μια εργατική νομοθεσία που θα προστατεύει τον εργαζόμενο, θα του παρέχει ασφάλεια και έναν μισθό με τον οποίο θα μπορεί να ζει με αξιοπρέπεια».\nΤην Κυριακή το Συνδικάτο Επισιτισμού Τουρισμού Ξενοδοχείων θα πραγματοποιήσει συνέλευση για να αποφασίσει τις επόμενες κινήσεις του, ενώ συνέλευση για το ίδιο θέμα, θα πραγματοποιήσει τη Δευτέρα και η Επιτροπή Αγώνα Διανομέων Θεσσαλονίκης. Η εταιρεία δεν έχει τοποθετηθεί επίσημα επί του θέματος, κάτι που αναμένεται να γίνεται τις αμέσως επόμενες ημέρες.\nΚάλεσμα για «αποκλεισμό» της efood στο Twitter\nΣτο πλευρό των εργαζομένων που έλαβε το συγκεκριμένο μήνυμα, στάθηκαν σθεναρά και οι χρήστες του ελληνικού Twitter το οποίο έχει κατακλυστεί από μηνύματα συμπαράστασης.\nΠαράλληλα, δημιουργήθηκε και το hashtag #cancel_efood, το οποίο έχει συγκεντρώσει περισσότερα από 16.500 σχόλια με σχολιαστές να παρακινούν ακόμα τους υπόλοιπους χρήστες να καταργήσουν από τα κινητά τους τη δημοφιλή εφαρμογή.\nΔείτε παρακάτω ενδεικτικές αντιδράσεις


ΑΓΟΡΑΖΩ Παιδικά Καθίσματα - AFTER SALES: Επένδυση για το «αύριο»! - DO`s DONT`\nΗ μη τοποθέτηση ή ακόμα και η λανθασμένη χρήση του παιδικού καθίσματος μπορεί να αποβεί μοιραία για έναν «μικρό» επιβάτη. Μάθε όλα όσα πρέπει να ξέρεις για τα παιδικά καθίσματα. Πώς θα επιλέξεις το σωστό; Τι πρέπει να προσέξεις;\nΤα αυτοκινητιστικά δυστυχήματα αποτελούν την αιτία κάθε χρόνο, πολλά παιδιά να αποβιώνουν ή να τραυματίζονται με κυριότερη αιτία τη μη χρήση ζώνης ασφαλείας ή τη λάθος χρήση παιδικών καθισμάτων Διαβάστε περισσότερα εδώ...\n1. Τι πρέπει να ξέρω για τα παιδικά καθίσματα\n-Διασφαλίζουν την ασφάλεια του παιδιού\n-Πρέπει να φέρουν πορτοκαλί ετικέτα με τις προδιαγραφές ασφάλειας.\n-Κοστίζουν από 80 έως 500 ευρώ.\n-Μέχρι την ηλικία των 6 ετών πρέπει να αλλάξουμε κάθισμα τουλάχιστον 2 φορές.\nΠότε πρέπει να χρησιμοποιούμε παιδικά καθίσματα και πόσο σημαντικά είναι για την ασφάλεια του παιδιού; Τι δείχνει η πορτοκαλί ετικέτα που πρέπει να υπάρχει στο κάθισμα; Διαβάστε περισσότερα εδώ...\n2. Πριν αγοράσω παιδικό κάθισμα\n-Αγοράζω ανάλογα με την κιλά και το ύψος, όχι με την ηλικία.\n-Οι κύριες κατηγορίες καθισμάτων είναι:\n-Κάθισμα που βλέπει προς τα πίσω.\n-Κάθισμα που βλέπει μπροστά.\n-Τα καθίσματα ISOFIX είναι πιο σταθερά και ασφαλή.\nΜε τι κριτήριο πρέπει να αγοράζω παιδικά καθίσματα; Ποιες κατηγορίες υπάρχουν και πώς μπορώ να κάνεις την ασφαλέστερη επιλογή; Διαβάστε περισσότερα εδώ...\n3. Παιδικά Καθίσματα: Τι να προσέξω\n-Η πορτοκαλί ετικέτα να φέρει τον κωδικό R44/04 ή i-Size (ισχύουσες προδιαγραφές ασφάλειας)\n-Το κάθισμα πρέπει να τοποθετηθεί σωστά.\n-Μετά από πιθανό ατύχημα, το κάθισμα πρέπει πάντα να αντικαθίσταται με καινούργιο.\nΤι πρέπει να γράφει η πορτοκαλί ετικέτα και πώς να τη διαβάζεις σωστά; Πώς πρέπει να τοποθετήσεις το κάθισμα και πόσο σημαντικό είναι αυτό; Διαβάστε περισσότερα εδώ...


Τα Παιδιά μας!: "Η Φάρμα του Διαδικτύου"\n"Θα θέλατε τα παιδιά σας να είναι προσεχτικά με τους αγνώστους στο Διαδίκτυο; Να προστατεύουν τα προσωπικά τους δεδομένα και να σέβονται την ιδιωτική ζωή τρίτων; Να αναπτύξουν από νωρίς την κριτική σκέψη γύρω από την αξιοπιστία των διαδικτυακών πληροφοριών και να ξέρουν πώς θα αντιμετωπίσουν περιστατικά παρενόχλησης ή γελοιοποίησης στο Διαδίκτυο;\nΈχουμε τη τιμή να σας παρουσιάσουμε το πρώτο μας παιδικό βιβλίο «Η Φάρμα του Διαδικτύου». Απευθύνεται σε παιδιά Δημοτικού, με στόχο να τα μυήσει στους βασικούς κανόνες χρήσης του Διαδικτύου από μικρή ηλικία.\nΟι ήρωες της φάρμας είναι δύο παιδιά, ο Νικόλας και η Νίκη, που μαζί με τον σκύλο τους τον Ηρακλή, είναι οι προστάτες της φάρμας. Ως σύμμαχό τους έχουν τη Βάγια την κουκουβάγια, σοφή σύμβουλο και οδηγό. Τα παιδιά αναλαμβάνουν τον ρόλο των γονέων, ο Ηρακλής τον ρόλο του έμπιστου φίλου της οικογένειας που γνωρίζει τι είναι πρέπον και τι όχι στο Διαδίκτυο, προστατεύοντας έτσι, όποτε χρειαστεί, τους ανήλικους χρήστες, η δε σοφή κουκουβάγια αναλαμβάνει τον ρόλο του εκπαιδευτικού που μπορεί να οδηγήσει με το δικό του τρόπο τα παιδιά στην πρόσληψη της σωστής γνώσης και στην ανάπτυξη της κριτικής σκέψης.\nΤο βιβλίο απευθύνεται όμως και στους γονείς και τους εκπαιδευτικούς, προτρέποντάς τους να διαβάσουν τις ιστορίες αυτές μαζί με τα παιδιά, και να συζητήσουν στη συνέχεια για τα ζητήματα που αναδεικνύονται. Έτσι, θα αφυπνίσουν τη σκέψη τους και θα οξύνουν την ικανότητά τους να αναγνωρίζουν αντίστοιχα ζητήματα στις δικές τους διαδικτυακές αναζητήσεις, τώρα και στο μέλλον. Σε αυτό βοηθάει η ενότητα «Για να δούμε τι μάθαμε από την ιστορίας μας» στο τέλος κάθε ιστορίας."


Miley Cyrus: Πώς αντέδρασε όταν διέρρευσαν οι φωτογραφίες από τον γάμο της; | κοσμικα , πλανητης hollywood | womenonly.gr\nΗ εντολή της τραγουδίστριας να μην δημοσιευτεί τίποτα από το γάμο της παραβιάστηκε\nΣτις 23 Δεκεμβρίου, η Miley Cyrus και ο Liam Hemsworth παντρεύτηκαν σε μια αρκετά ιδιωτική τελετή με τις οικογένειες τους και μερικούς φίλους να δίνουν το παρών.\nΔες και αυτό: Τρίτη φορά πατέρας ο Ricky Martin: Γιατί είναι το παιδάκι αυτό "ξεχωριστό";\nΑν και η τραγουδίστρια μας ενημέρωσε για τον γάμο του στις 26 Δεκεμβρίου με μερικές αναρτήσεις στον προσωπικό της λογαριασμό στα social media, μία φωτογραφία από το μυστήριο είχε κυκλοφορήσει λίγες ώρες μετά τον γάμο. Συγκεκριμένα, ένας από τους φίλους του ζευγαριού δεν άκουσε τις οδηγίες του ζευγαριού και έτσι δημοσίευσε φωτογραφία τους στο Instagram story του.\nΑυτό το είδες; Δε φαντάζεσαι πού και πώς γιόρτασε η Lady Gaga τη Χρυσή Σφαίρα [photo]\nYou guys I am fucking bawling. Did my two favorite people finally get married??? It's not confirmed but it definitely looks like a wedding or rehearsal. God I am so happy for the both of them. They've been in love for almost 10 years! I really hope we get more pictures if it really happened! Congratulations Mr & Mrs Hemsworth 😭❤💍 #mileycyrus #liamhemsworth #married\nA post shared by Miley Cyrus ♡ (@milaycyruz) on Dec 24, 2018 at 9:54am PST\nΠρόσφατα η αδερφή της Miley, Brandi Cyrus, βρέθηκε καλεσμένη σε μια εκπομπή όπου μίλησε για τον γάμο της τραγουδίστριας και για το πως αντέδρασε όταν είδε την φωτογραφία. «Ο φίλος τους δεν είχε ακούσει την επιθυμία τους να μην τραβηχτούν φωτογραφίες και έτσι δημοσίευσε κάτι χωρίς να τους ρωτήσει. Η Miley έδειχνε να μην ενοχλείται που κυκλοφόρησε η φωτογραφία και μάλιστα αυτό την έκανε να δημοσιεύσει η ίδια λίγες μέρες μετά φωτογραφίες από το μυστήριο», ανέφερε μεταξύ άλλων η Brandi.\nΔιάβασε επίσης: Δες την Beyonce να τραγουδάει το Happy Birthday στα γενέθλια της μαμάς της [video]\nLiam Hemsworth: Η πρώτη -και τελευταία- ανάρτηση για τον χωρισμό του από τη Miley Cyrus


22/06/2021, 10:09 3\nΟΕΦΕ: Οι άρτια προετοιμασμένοι μαθητές μπορούν να επιτύχουν υψηλή βαθμολογία στην Ιστορία\n«Τα σημερινά θέματα στην Ιστορία Προσανατολισμού καλύπτουν όλο το εύρος της εξεταστέας ύλης με ιδιαίτερη έμφαση σε θέματα από το Α΄ Κεφάλαιο της οικονομίας. Για την προσέγγιση των ζητουμένων και των δύο ομάδων απαιτείται κριτική και αφαιρετική ικανότητα από τους υποψηφίους. Οι άρτια προετοιμασμένοι μαθητές μπορούν να επιτύχουν υψηλή βαθμολογία», σχολίασε ο ΟΕΦΕ για την Ιστορία.\nΟΕΦΕ: Απόλυτα συμβατά με την διδαχθείσα ύλη τα θέμεα της Οικονομίας\n«Τα σημερινά θέματα στο μάθημα Αρχές Οικονομικής Θεωρίας είναι απόλυτα συμβατά με την διδαχθείσα ύλη.\nΘεωρία κεφαλαίου 1ου όπου οι μαθητές ανέμεναν και θα μπορέσουν ν’ ανταποκριθούν.\nΆσκηση Κεφαλαίου 3 για το προϊόν και το κόστος παραγωγής που κλιμακώνεται στο τελευταίο ερώτημα με σαφή βαθμό δυσκολίας. Γενικά, τα θέματα είναι ορθά διατυπωμένα, καλύπτουν το μεγαλύτερο μέρος της ύλης και συνάδουν με την δύσκολη φετινή χρονιά», σχολίασε ο ΟΕΦΕ.\nΟΕΦΕ: Τα θέματα στη Φυσική είναι διαβαθμισμένης δυσκολίας\n«Τα θέματα είναι διαβαθμισμένης δυσκολίας, με σαφή διατύπωση και καλύπτουν πολύ μεγάλο μέρος της εξεταστέας ύλης. Απαιτούν για την επίλυσή τους οριακά χρονικό διάστημα 3 ωρών. Ειδικότερα το θέμα Δ απαιτεί\nαυξημένη ικανότητα αλγεβρικών πράξεων. Τα θέματα απαιτούν από τους μαθητές να έχουν εμπεδώσει τις αντίστοιχες ενότητες της διδακτέας ύλης της Φυσικής Α και Β Λυκείου. Οι μαθητές έπρεπε να είναι πολύ καλά προετοιμασμένοι, με την προετοιμασία τους να επεκτείνεται και στις προηγούμενες τάξεις του Λυκείου και όχι μόνο στη Γ λυκείου», σχολίασε ο ΟΕΦΕ.


Σία Κοσιώνη: Δείτε τη χωρίς ίχνος μακιγιάζ (pics) - Mothersblog.gr\nΑπό τις ωραιότερες και πιο φυσικές φωτογραφίες της!\nΤο έχει κάνει αρκετές φορές στο παρελθόν εκπλήσσοντας ευχάριστα τους θαυμαστές της.\n«Είναι αυτό που λέμε... μουσουδιές! #goofy #beagle #beaglesofinstagram #dogs #mydog #lovemydog #sundays #weekend #love #pets», έγραψε κάτω από τη φωτογραφία που την δείχνει παρέα με το λατρεμένο της beagle.\nΔείτε στη gallery που ακολουθεί τη φωτογραφία της μαζί με μερικές ακόμη που η ίδια δημοσίευσε χωρίς ίχνος make up στο πρόσωπό της.\nΣία Κοσιώνη: «Θέλω να αφιερώνω περισσότερο χρόνο στο παιδί μου»


Από Νατάσσα Φραγκούλη\t Στις 07:53, 28 Ιούλ 2021\nΣε ρυθμούς 5G κινείται πλέον το παγκόσμιο Διαδίκτυο, με τον πλανήτη να ανεβάζει… στροφές το πρώτο εξάμηνο του 2021, αφού -σχεδόν- κάθε πόλη στον κόσμο σέρφαρε με ταχύτητες λήψης άνω των 100 Mbps. Η Ελλάδα κατέγραψε τους πρώτους έξι μήνες του έτους μέση ταχύτητα λήψης 164,95 Mbps, επίδοση που την κατατάσσει στη μεσαία κατηγορία χωρών όσον αφορά τις ταχύτητες του 5G.\nΟι συγκεκριμένες ταχύτητες δεν εξασφαλίζουν στη χώρα μια θέση ανάμεσα στους παγκόσμιους ηγέτες στις ταχύτητες 5G, ούτε όμως της αποδίδουν ρόλο ουραγού, αλλά την τοποθετούν κάπου στο μέσον μέση της παγκόσμιας κατάταξης των χωρών με το πιο γρήγορο 5G παγκοσμίως.\nΑυτό τουλάχιστον διαπιστώνει η OOKLA σε σχετική έκθεσή της για το πρώτο εξάμηνο του 2021, η οποία αξιολογεί τις επιδόσεις των χωρών του κόσμου στις ταχύτητες 5G με το εργαλείο Speedtest Intelligence. Σύμφωνα με τις μετρήσεις της εταιρείας, η Αθήνα για το πρώτο εξάμηνο του έτους συμπεριλαμβάνεται στις παγκόσμιες πρωτεύουσες όπου το 5G έχει «πιάσει» μέση ταχύτητα download μεταξύ 150 Mbps και 200 Mbps.\nΣτην ίδια κατηγορία, τη μεσαία, ανήκουν άλλες μεγαλουπόλεις του πλανήτη, όπως το Τόκιο, το Χονγκ Κονγκ, το Λονδίνο, η Ουάσιγκτον, η Κοπεγχάγη, η Μαδρίτη και η Ρώμη.\nΗ μέτρια επίδοση της Ελλάδας, σύμφωνα με πηγές της αγοράς, μπορεί να συνδέεται με το γεγονός ότι τα δίκτυα 5G στην Ελλάδα ενεργοποιήθηκαν μόλις στα τέλη του 2020. Ένας ακόμη λόγος είναι ότι ο αριθμός των συνδρομητών που κάνουν χρήση 5G στη χώρα μας είναι ακόμη περιορισμένος (σσ με αποτέλεσμα να μην τεστάρουν με τη βοήθεια του Speedtest Intelligence της OOKLA την απόδοση των δικτύων).\nΦορτσάρει στο 5G η Νορβηγία\nΟι μετρήσεις της εταιρείας αποδίδουν στο Όσλο (Νορβηγία) τις μεγαλύτερες ταχύτητες 5G από οποιαδήποτε άλλη πρωτεύουσα, παγκοσμίως, με ταχύτητα λήψης 526,74 Mbps. Τη δεύτερη υψηλότερη ταχύτητα 5G στον κόσμο πέτυχε το εξεταζόμενο διάστημα η Σεούλ (Νότια Κορέα) με μέση ταχύτητα λήψης 5G στα 467,84 Mbps, με το Αμπού Ντάμπι, (Ηνωμένα Αραβικά Εμιράτα) να ακολουθεί στην τρίτη θέση, παγκοσμίως, με 421,26 Mbps.\nΗ λίστα των πόλεων, που πέτυχαν τις μεγαλύτερες ταχύτητες 5G, κατά το πρώτο εξάμηνο του τρέχοντος έτους, περιλαμβάνει την πρωτεύουσα του Κατάρ, Ντόχα, στην τέταρτη θέση με 413,40 Mbps. Ακολουθεί η πρωτεύουσα της Σουηδίας, Στοκχόλμη, που είναι η μόνη πόλη στην πρώτη πεντάδα του κόσμου, που εκπροσωπεί τα ευρωπαϊκά χρώματα στην κατάταξη, με μέση ταχύτητα λήψης 401,30 Mbps.\nΤο Ριάντ (Σαουδική Αραβία) με 384,66 Mbps, το Κουβέιτ, με 338,97 Mbps, το Μουσκάτ (Ομάν) με 318,95 Mbps, το Πεκίνο με 291,19 Mbps και η Ταϊπέι, (Ταϊβάν) με 287,86 Mbps συμπληρώνουν την πρώτη δεκάδα των πόλεων του πλανήτη, που πέτυχαν τις μεγαλύτερες ταχύτητες 5G το πρώτο εξάμηνο του 2021.\nΑπό πλευράς Ευρώπης, αρκετά καλά σκοράρει το Ελσίνκι (Φινλανδία) με μέση ταχύτητα λήψης 5G 279,59 Mbps, η Σόφια (Βουλγαρία) με 260,55 Mbps, το Δουβλίνο (Ιρλανδία) 223,01 Mbps, το Λουξεμβούργο με 209,98 Mbps, το Παρίσι με 208,48 Mbps και το Βουκουρέστι με μέση ταχύτητα λήψης 203,44 Mbps.\nΣπεύδει… βραδέως το Κέιπ Τάουν\nΤο εργαλείο Speedtest της OOKLA αποδίδει στο Κέιπ Τάουν (Νότια Αφρική), τον τίτλο της πρωτεύουσας με το πιο αργό 5G στον κόσμο το πρώτο εξάμηνο του 2021 με μέση ταχύτητα download τα 53,33 Mbps.\nΆλλες πρωτεύουσες του πλανήτη, που σπεύδουν βραδέως στο 5G είναι η Μπραζίλια (Βραζιλία) με 62,18 Mbps, το Σαν Χουάν (Πουέρτο Ρίκο) με 72,59 Mbps, η Βαρσοβία (Πολωνία) με 80,18 Mbps και η Σιγκαπούρη με 111,20 Mbps.\nΒουλή: Ψηφίζεται η τροπολογία για τα 50 GB σε νέους που εμβολιάζονται\nΔιαδίκτυο: Ρεκόρ σε επιθέσεις και συλλήψεις χρηστών λόγω αναρτήσεων


Μεσολόγγι:Διανομή γάλακτος σε δημοτικό σχολείο τo 1949\nΔευτέρα, 19η Αυγούστου 2019, 11:15 πμ\nΤετάρτη, 23 Σεπτεμβρίου 2015 20:28\nΜετά την περίοδο της ¨Κατοχής¨ στους μαθητές όλων των σχολείων της χώρας εγένετο διανομή γάλακτος και σταφιδόψωμου.\nΤο έργο της διανομής είχαν αναλάβει κυρίες του «Πατριωτικού Ιδρύματος Κοινωνικής Πρόνοιας» πιο γνωστού με τα αρχικά ΠΙΚΠΑ.\n(Η φωτογραφία είναι από διανομή γάλακτος στο δημοτικό σχολείο Μεσολογγίου της 5ης Μαρτίου 1949 με την Μίνα συζ. Παντελή Κώτση να διανέμει το γάλα στους μικρούς μαθητές που αναμένουν με τα κατσαρολάκια στα χέρια, έχοντας δίπλα της σαν βοηθό την Ελένη Σταθή).\nΠηγή:Το Μεσολόγγι που έφυγε\nΔιαβάστηκε 2664 φορές\tΤελευταία τροποποίηση στις Τετάρτη, 23 Σεπτεμβρίου 2015 22:34


Ποιός είναι αλήθεια το φαβορί;\nΑπό Johnny Ca$h στις 14/12/2016 12:11\nΣτόουκ και Σαουθάμπτον κοντράρονται στο Μπριτάνια για την 16η αγωνιστική της Premier League\nΠαίζει με διαφορά το πιο αποκρουστικό ποδόσφαιρο από τις ομάδες που διεκδικούν ευρωπαϊκή έξοδο. Ο λόγος για την Σαουθάμπτον που χάρη στην άμυνά της πήρε μία ακόμα νίκη με 1-0 πριν από λίγες ημέρες κόντρα στην Μίντλεσμπρο εντός έδρας. Δεν κάνει πάντως κάποια σπουδαία πορεία και απορώ πως ο Πιέλ πιστεύει ότι με αυτή την τακτική μπορούν οι άγιοι να έχουν μακροπρόθεσμα επιτυχίες. Ο αποκλεισμός στο Europa League σε έναν όμιλο με το φάντασμα της Ίντερ και τις Σπάρτα Πράγας, Χάποελ Μπέερ Σεβά να παίρνουν την πρόκριση θα πρέπει να ήχησε ως καμπάνα προειδοποίησης αλλά αυτό θα φανεί στη συνέχεια.\nΟ λόγος που θα ασχοληθώ σήμερα με την Σαουθάμπτον είναι διότι αρνούμαι να δεχθώ τον φαβοριτισμό της στο Μπριτάνια και το στοίχημα είναι παιχνίδι αποδόσεων. Η Στόουκ δεν έχει την απαραίτητη σταθερότητα για να διεκδικήσει κάτι καλύτερο από 6η-7η θέση στο πρωτάθλημα ενώ δεν αποκλείεται να βρεθεί και πολύ πιο χαμηλά στο τέλος αλλά σίγουρα είναι μία ομάδα που προσπαθεί να παίξει ποδόσφαιρο κυριαρχίας, διαθέτει από τη μέση και μπροστά ικανότατους παίκτες και μπροστά στο κοινό της είναι παραδοσιακά πολύ ανταγωνιστική. Η Άρσεναλ ήταν too much για τα μέτρα της αλλά σε καμία περίπτωση η Στόουκ δεν μπορεί να έχει την ταμπέλα του αουτσάιντερ ως γηπεδούχος κόντρα στην Σαουθάμπτον. Στις αποδόσεις που κυκλοφορεί ο άσος μου δίνει την ευκαιρία να πάρω το dnb.


EURO 2020: «Καθάρισε» τη Βοσνία ο Πούκι - Sputnik Ελλάδα\n12:01 19 ΙΑΝΟΥΑΡΙΟY 2020\n© Φωτογραφία : AFP/MARTTI KAINULAINEN\n20:53 08.06.2019 (ΕΝΗΜΕΡΩΘΗΚΕ 00:06 09.06.2019) Λήψη σύντομου url\nMε ηγέτη και σκόρερ τον Τεέμου Πούκι στο άλλο ματς του 10ου ομίλου για τα προκριματικά του EURO 2020, στον οποίο είναι και η Εθνική μας, η Φινλανδία νίκησε στο Τάμπερε τη Βοσνία με 2-0 φτάνοντας τους 6 βαθμούς σε τρία ματς.\nΟ άσος της Νόριτς άνοιξε το σκορ στο 56’ με πολύ ωραία ατομική προσπάθεια και τελείωμα, ενώ λίγο μετά έκανε το 2-0 με άψογο πλασέ. Οι Φινλανδοί έχασαν ευκαιρίες και για άλλα γκολ ως το τέλος.\nΣτον έτερο αγώνα του ομίλου μας η Αρμενία με γκολ των Γκαζαριάν, Καραπετιάν και Μπαρσεγκιάν νίκησε 3-0 το Λιχτενστάιν.\nΣτα υπόλοιπα ματς των 19:00 ξεχωρίζει το εντυπωσιακό 9-0 της Ρωσίας επί του Σαν Μαρίνο με 4 γκολ του Αρτέμ Τζιούμπα.\nΑναλυτικά τα σκορ στα ματς των 19:00\nΒοσνία/Ερζεγοβίνη, Φινλανδία, προκριματικά EURO 2020


Κίνα: Τρεις νεκροί και 27 τραυματίες από το σεισμό στην επαρχία Γιουνάν | Liberal.gr\nΣάββατο 22 Μαΐου 2021, 11:55\nΣημειώνεται πως τον σεισμό, εστιακού βάθους 8χλμ ακολούθησαν μετασεισμοί, μετέδωσε το CCTV. Επικαλούμενο μάλιστα τις αρχές μετέδωσε πως κατέρρευσαν τμήματα δρόμων και κατολισθήσεις διέκοψαν τη λειτουργία σε ορισμένες γραμμές συγκοινωνιών, αλλά η ηλεκτροδότηση, τα τηλέφωνα και το διαδίκτυο λειτουργούν.\nΥπενθυμίζεται πως χτες σεισμός μεγέθους 7,3 βαθμών σύμφωνα με το Αμερικανικό Ινστιτούτου Γεωφυσικής (USGS), 7 βαθμών σύμφωνα με το Γερμανικό Ερευνητικό Κέντρο για Γεωεπιστήμες (GFZ) έπληξε χτες την κινεζική επαρχία Κινχάι. Ο σεισμός είχε βάθος 10 χιλιομέτρων, ανακοίνωσε το GFZ.


SLEEPING VILLAGE: ΤΣΟΜΣΚΙ ΨΩΝΙΟ\nΤο ευρύχωρο και φιλόξενο διαμέρισμα του Αρίστου έσφυζε από ζωή. Τριάντα δύο άνθρωποι, του οικοδεσπότη συμπεριλαμβανομένου, συζητούσαν με πάθος, αλλά και με γνώση, με μια ευγένεια που μόνο στους φιλελεύθερους διαφωτιστές μπορείς να βρεις. Ήταν φανερό ότι αυτοί οι γενναίοι άνδρες και γυναίκες ήταν σε κατάσταση συναγερμού, ένα βήμα πριν τον παροξυσμό, στον οποίο όμως δεν έφταναν ποτέ, αφού οι περισσότεροι είναι στην προχωρημένη μέση ηλικία ή ακόμη και στην τρίτη. Μαζί με τα λιπαρά είχαν κόψει και τους παροξυσμούς, κατόπιν συμβουλής ιατρού.\nΗ πατριαρχική μορφή του Διονύση ξεχώριζε, καθώς αεικίνητος, όπως στη σκηνή, τριγύριζε σαν μαμούνι ή μάλλον σαν σωκρατική αλογόμυγα, τσιμπώντας, όχι τον κώλο, μα το φιλότιμο των συνευρωπαίων συντρόφων του. Αφού έκανε τη ζύμωση με κάθε έναν ξεχωριστά από τους τριάντα έναν επιφανείς Αθηναίους του πνεύματος, στάθηκε στη μέση του σαλονιού και υψώνοντας το ποτήρι του, πήρε το γνωστό ειρωνικό, συνάμα όμως και γλυκό, χαμόγελο κι έκανε την πρόποση της βραδιάς.\n- Πίνω στην υγεία του Αρίστου, του ανθρώπου που θα δώσει την απάντηση που του πρέπει του γελοίου Τσόμσκι.\n- Διονύση, σε παρακαλώ. Με φέρνεις σε δύσκολη θέση.\n- Δεν είναι ώρα για μετριοφροσύνες. Είσαι ο μόνος που μπορεί να αποδομήσει τις επικίνδυνες απόψεις του ψωνισμένου καθηγητή περί γερμανικής επικυριαρχίας στην Ελλάδα. Αν αφήσουμε αναπάντητη την πρόκληση, δεν τον σώζουν τον Αντώνη ούτε δέκα δημοσκοπήσεις στο Πρώτο Θέμα. Και όλοι έχουμε χεσμένο τον Σαμαρά, αλλά είναι η μόνη λύση για την Ελλάδα, την Ελλάδα της Ευρώπης, του ευρώ και των καταθέσεων ημών. Αύριο κιόλας θα οργανώσουμε συνέντευξη τύπου για τους ξένους ανταποκριτές.\n- Μα δε με ξέρει ούτε η μάνα μου βορείως των Ευζώνων και δυτικά της Κέρκυρας. Πώς θα το πάρει ο Άγγλος κι ο Γερμανός, αν πω ψώνιο τον Τσόμσκι; Νομίζω ότι ένα στάτους για εσωτερική κατανάλωση θα ήταν αρκετό. Αν πάλι επιμένεις για διεθνή ανάδειξη του θέματος, νομίζω ότι η Κική θα ήταν η καταλληλότερη ως νομπελίστρια.\nΗ Κική σήκωσε τα μάτια της και κάρφωσε επίμονα, χωρίς όμως κακία, τον Αρίστο.\n- Αυτό το αποκλείω. Έχω ετοιμάσει το λόγο μου για τη βραδιά της απονομής. Δε θα εκθέσω τις σκέψεις μου άωρα και παράωρα. Γράψε ένα στάτους.\nΈβγαλε το i-pad από την τσάντα της. Ο Αρίστος το πήρε σαν να έπαιρνε το κώνειο. Πληκτρολόγησε στην εφαρμογή του facebook όνομα και κωδικό. Είχε συνδεθεί.\nΑναρτήθηκε από Manuel στις 23:09


Σχεδιασμένο για να εντυπωσιάσει!\nπιο συμπυκνωμένη φόρμουλα με φυτικά εκχυλίσματα\nπιο σύνθετο και εντατικό θερμογενετικό αποτέλεσμα\nυψηλή περιεκτικότητα σε καφεΐνη 260 mg / δόση\nπακέτο 45 ημερών / 2 κάψουλες ανά δόση\nΗ έκδοση PRO του Thermo Drine της BioTech είναι ένα διατροφικό συμπλήρωμα για άτομα που έχουν στόχο να φτάσουν ακόμη και να υπερβούν τους στόχους στη γυμναστική τους. Το Thermo Drine PRO σχεδιάστηκε για να εντυπωσιάσει με την μοναδική του σύνθεση που αποτελείται από 15 πολύτιμα εκχυλίσματα βοτάνων, καφεΐνη, L-τυροσίνη και βιταμίνες.\nΌπως όλα τα προϊόντα της BioTech USA, το Thermo Drine PRO αποτελείται από ασφαλή, προσεκτικά επιλεγμένα θρεπτικά συστατικά\nΤο Thermo Drine PRO επιταχύνει τον μεταβολισμό του λίπους και ταυτοχρόνως παράγει ενέργεια από το αποθηκευμένο σας λίπος έτσι ώστε να σας δώσει επιπλέον ώθηση ενέργειας για την προπόνηση. Οι συνιστώσες της θερμογένεσης και του ελέγχου του λίπους αυξάνουν τη θερμοκρασία του σώματος και μειώνουν την όρεξη για να διασφαλίσουν μέγιστη λιποδιάλυση ακόμα και χωρίς κάποια φυσική δραστηριότητα. Το Thermo Drine σας βοηθά να χάσετε το περιττό σωματικό λίπος, δίνοντας σας μόνο καθαρή και γραμμωμένη μυϊκή μάζα.\nΣυσκευασία 90 κάψουλες/συσκευασία\nΔοσολογία 2 κάψουλες την ημέρα με νερό\nin the daily portion (2 caps): incl: % RWS *\nVitamin B12 330mcg 13200%\nExtract of Ginkgo biloba (leaves) 10mg\nPolyphenols (extract of the leaves of Camellia sinensis) 48mg\nAuricularia polytricha (extract) 60mg\nEuterpe oleracea (fruit extract) 40mg\nRhodiola rosea (root extract) 40mg\nFruit extract Amla (Emblica officinalis) 30mg\nRoot extract Dandelion (Taraxacum officinale) 30mg\nRed pepper (Capsicum annuum) fruit extract 200mg\nIncluding capsaicinoids 4mg\nRoot extract, Coleus forskhohli 130mg\nExtract from the seeds of Coffea canephora var. robusta 100mg\nCholine tartrate 83,6mg\nExtract from the seeds of Theobroma cacao 100mg\nRoot extract Withania somnifera 30mg\nExtract from the leaves of Bacopa monnieri 30mg\nExtract of Undaria pinnatifida 30mg\nFruit extract Crataegus laevigata 30mg\nIngredients: capsule (gelatin, purified water, coloring: carotene), caffeine, choline tartrate, N-acetyl-L-tyrosine, red pepper (Capsicum annuum) fruit extract (2% kapsaicydyn), the filler (microcrystalline cellulose) , root extract, Coleus forskhohli extract from the seeds of Coffea canephora var. robusta (10% caffeine), the extract from the seeds of Theobroma cacao (10% caffeine), Auricularia polytricha (extract), the extract of leaves of Camellia sinensis, Euterpe oleracea (fruit extract), Rhodiola rosea (root extract), fruit extract, Amla ( Emblica officinalis) leaf extract of Bacopa monnieri extract from the fruit of Crataegus laevigata extract from the root of a dandelion (Taraxacum officinale), an extract of Undaria pinnatifida extract from the root of Withania somnifera, nicotinamide, anti-caking agent - magnesium stearate, extract of ginkgo biloba (leaves) , pyridoxine hydrochloride, cyanocobalamin.


Οι 'Ασημες: για να γελάσουμε λίγο...\n-Η γυναίκα μου είναι ζώδιο της γης. Εγώ είμαι ζώδιο του νερού. Μαζί είμαστε ζώδιο της λάσπης. (Henry Youngman)\n-Η πιθανότητα κάποιος να σε παρακολουθεί, είναι ευθέως ανάλογη με την ηλιθιότητα της πράξης σου. (Α. Kindsvater)\n-Όταν ήμουν νέος η Νεκρά Θάλασσα ήταν απλώς άρρωστη. (George Burns)\n-Είμαι ευτυχής που βρίσκομαι εδώ. Για να είμαστε ειλικρινείς, στα 98, είμαι ευτυχής να βρίσκομαι οπουδήποτε. (George Burns)\n-Χρησιμότητα είναι όταν έχεις ένα τηλέφωνο, πολυτέλεια είναι όταν έχεις δύο, αφθονία όταν έχεις τρία και παράδεισος όταν δεν έχεις κανένα. (Doug Larson)\n-Αν κάνω φασαρία με δέρνουν κι αν είμαι ήσυχος μου βάζουν θερμόμετρο. (Ένας πεντάχρονος)\n-Θα 'θελα να 'ξερα ποιος βάζει τις βιταμίνες στο σπανάκι, στο καρότο και δεν τις βάζει στα παγωτά, στα πατατάκια και στις καραμέλες. (Ένας άλλος πεντάχρονος)\n-Ο παράδεισος είναι ένας Βρετανός αστυνομικός, ένας Γάλλος μάγειρας, ένας Γερμανός μηχανικός, ένας Ιταλός εραστής και την οργάνωση έχουν οι Ελβετοί. Η κόλαση είναι ένας Βρετανός μάγειρας, ένας Γάλλος μηχανικός, ένας Γερμανός αστυνομικός, ένας Ελβετός εραστής και την οργάνωση έχει ένας Ιταλός\nΑναρτήθηκε από oiasimes στις 7:38:00 μ.μ.


Ετικέτα: Κόντε | Σελίδα 8 | The Indicator\nΚόντε: Ζωτικής σημασίας για την επιβίωση της ιταλικής κυβέρνησης η αποφυγή κυρώσεων από την ΕΕ\nΟ Ιταλός πρωθυπουργός Τζουζέπε Κόντε επανέλαβε την απειλή του να παραιτηθεί λίγο πριν από τη.\n10 Ιουνίου 2019 • Ώρα δημοσίευσης: 1:03 μμ\nΟ πρωθυπουργός της Ιταλίας Τζουζέπε Κόντε δήλωσε σήμερα ότι θέλει “να συνεχίσει τον εποικοδομητικό διάλογο”.\n5 Ιουνίου 2019 • Ώρα δημοσίευσης: 8:34 μμ\nΤζ. Κόντε: Αναμένω νέα συρρίκνωση του ΑΕΠ\nΝέα συρρίκνωση του ΑΠΕ της χώρας αναμένει ο Ιταλός πρωθυπουργός Τζουζέπε Κόντε, σύμφωνα με τα στοιχεία.\n30 Ιανουαρίου 2019 • Ώρα δημοσίευσης: 10:03 μμ\nΟ Ιταλός πρωθυπουργός Τζιουζέπε Κόντε τόνισε την Πέμπτη ότι η κυβέρνηση θα διατηρήσει τις δικές.\n8 Νοεμβρίου 2018 • Ώρα δημοσίευσης: 4:28 μμ\nΟ Κόντε αποκλείει ένα «Plan B» για τον προϋπολογισμό\nO Ιταλός πρωθυπουργός, Τζιουζέπε Κόντε, απέκλεισε την Τρίτη το ενδεχόμενο ενός «Plan B» για τον.\n23 Οκτωβρίου 2018 • Ώρα δημοσίευσης: 3:02 μμ\nΟ πρωθυπουργός της Ιταλίας Τζουζέπε Κόντε κατηγόρησε σήμερα τους εταίρους της χώρας του στην Ευρωπαϊκή.\nΤηλεφωνική επικοινωνία Τσίπρα και Κόντε – Τι συζήτησαν\nΕπικοινωνία με τον πρωθυπουργό της Ιταλίας, Τζουζέπε Κόντε, είχε ο Αλέξης Τσίπρας με σκοπό να.\n20 Ιουνίου 2018 • Ώρα δημοσίευσης: 8:06 μμ\nΚόντε: Αν ο Μακρόν δεν ζητήσει συγγνώμη θα μείνω στη Ρώμη\nΕπίσημη απολογία από τον Γάλλο πρόεδρο, Εμανουέλ Μακρόν, φέρεται να ζητεί ο Ιταλός πρωθυπουργός, Τζουζέπε.\n13 Ιουνίου 2018 • Ώρα δημοσίευσης: 6:08 μμ\nΟ Ιταλός εντολοδόχος πρωθυπουργός Τζουζέπε Κόντε είχε μια σύντομη συνομιλία, σήμερα το απόγευμα, με τον.\n25 Μαΐου 2018 • Ώρα δημοσίευσης: 6:34 μμ


ΟΥΤΕ ΧΥΤΑ ΟΥΤΕ ΧΥΤΥ, ΑΝΑΚΥΚΛΩΣΗ ΤΩΡΑ: ΕΕ\nΔιαχείριση απορριμμάτων: ανακύκλωση και όχι μεγάλα έργα θέλει η Ευρώπη – Παίζονται €2 δισ.\nΜέχρι τις αρχές Ιουλίου θα έχουν υποβληθεί προσφορές για τέσσερα έργα διαχείρισης απορριμμάτων μέσω Συμπράξεων Δημοσίου και Ιδιωτικού Τομέα (ΣΔΙΤ).\nΤα έργα αφορούν στην Πελοπόννησο, την Αιτωλοακαρνανία, την Ηλεία και τις Σέρρες.\nΕιδικότερα μέχρι τις 11 Ιουλίου θα υποβληθούν δεσμευτικές προσφορές για την Πελοπόννησο και μέχρι τα τέλη Ιουνίου στα υπόλοιπα έργα.\nΌπως μεταδίδει το euro2day, σε καθένα από τα τέσσερα έργα περιλαμβάνονται τα εξής:\nΔιαχείριση 200.000 τόνων απορριμμάτων ετησίως για χρονικό διάστημα 28 ετών. Οι πέντε διαγωνιζόμενοι είναι: Archirodon Group – Intrakat – Envitec, την κοινοπραξία Μεσόγειος – J&P ΑΒΑΞ, την ΤΕΡΝΑ Ενεργειακή, την Novaera Hellas του ομίλου Κοπελούζου και την κοινοπραξία ΑΚΤΩΡ Παραχωρήσεις – ΗΛΕΚΤΩΡ.\nΔιαχείριση 100.000 τόνων απορριμμάτων για 27 έτη. Οι τέσσερις διαγωνιζόμενοι είναι: Archirodon Group – Intrakat – Envitec, η κοινοπραξία Μεσόγειος – J&P ΑΒΑΞ και η κοινοπραξία ΑΚΤΩΡ Παραχωρήσεις – ΗΛΕΚΤΩΡ.\nΔιαχείριση 110.000 τόνων απορριμμάτων ετησίως για 27 χρόνια. Οι τρεις διαγωνιζόμενοι είναι: Archirodon Group – Intrakat – Envitec, η ΤΕΡΝΑ Ενεργειακή και η κοινοπραξία ΑΚΤΩΡ Παραχωρήσεις – ΗΛΕΚΤΩΡ.\nΔιαχείριση 90.000 τόνων απορριμμάτων για 27 έτη. Οι τέσσερις διαγωνιζόμενοι είναι: Archirodon Group – Intrakat – Envitec, η ΤΕΡΝΑ Ενεργειακή, η κοινοπραξία ΑΚΤΩΡ Παραχωρήσεις – ΗΛΕΚΤΩΡ και η Novaera Hellas.\n—Δικαστική εμπλοκή στην Κεντρική Μακεδονία\nΣτην Κεντρική Μακεδονία οι κοινοπραξίες που διεκδικούν το έργο διαχείρισης των απορριμμάτων βρίσκονται στα δικαστήρια. Από τη μία πλευρά βρίσκεται η ΤΕΡΝΑ Ενεργειακή και από την άλλη οι κοινοπραξίες ΑΚΤΩΡ Παραχωρήσεις – ΗΛΕΚΤΩΡ και Μεσόγειος – J&P ΑΒΑΞ – Polyeco.\nΑξίζει να σημειωθεί ότι η συνολική αξία των συμβάσεων διαχείρισης απορριμμάτων προσεγγίζει τα δύο δισεκατομμύρια ευρώ, με το κόστος κατασκευής στα 750 εκατ. ευρώ (το 50% χρηματοδοτείται από κοινοτικούς πόρους και πρόσθετη χρηματοδότηση από την Ευρωπαϊκή Τράπεζα Επενδύσεων).\nΚριτήρια για την επιλογή του αναδόχου θα είναι το χαμηλό κόστος των δημοτικών τελών και η επίτευξη περιβαλλοντικών στόχων σε συμφωνία με την εθνική και κοινοτική νομοθεσία.\n—Τι λένε οι Ευρωπαίοι\nΤην ίδια ώρα που στη χώρα μας δρομολογούνται μέσω έργων ΣΔΙΤ και κατόπιν πολυετών καθυστερήσεων μεγάλα έργα διαχείρισης απορριμμάτων στην Αττική και την περιφέρεια, η ευρωπαϊκή Επιτροπή των Περιφερειών προτείνει τα ευρωπαϊκά κονδύλια να χορηγηθούν κατά προτεραιότητα σε δράσεις πρόληψης, επαναχρησιμοποίησης απορριμμάτων και ανακύκλωσης.\nΜάλιστα θεωρεί τους παραπάνω στόχους ως προϋπόθεση για την κατασκευή μεγάλων μονάδων όπως εκείνες διαχείρισης σύμμεικτων απορριμμάτων σε ποσοστό άνω του 80% όπως εκείνες που προορίζονται σε Κερατέα, Γραμματικό, Φυλή και Λιόσια.\nΟι βασικοί άξονες των προτάσεων της Επιτροπής των Περιφερειών προς την Ευρωπαϊκή Επιτροπή περιλαμβάνουν την ελάχιστη περιβαλλοντική επιβάρυνση, την αύξηση του στόχου της ανακύκλωσης για το 2020 από 50% σήμερα σε 70%, την απαγόρευση της καύσης ανακυκλώσιμων και οργανικών αποβλήτων έως το 2020, την απαγόρευση ταφής ανακυκλώσιμων οργανικών ή βιοαποδομήσιμων αποβλήτων ( περιλαμβάνουν τροφές, χαρτί, ξύλο κ.ά. που αποτελούν σχεδόν το 70% του συνόλου των αστικών στερεών αποβλήτων).\nΣημειώνεται ότι στην Επιτροπή των Περιφερειών συμμετέχουν όλοι οι Ευρωπαίοι αιρετοί περιφερειάρχες, συμπεριλαμβανομένων και των Ελλήνων.\nΌπως αποκαλύπτει η Ελευθεροτυπία το περιεχόμενο της γνωμοδότησης, αν και εκδόθηκε στις 24 Απριλίου, μέχρι τώρα δεν έχει δημοσιοποιηθεί από καμία περιφέρεια της χώρας.\nΔΙΑΒΑΣΤΕ ΠΕΡΙΣΣΟΤΕΡΑ “Διαχείριση απορριμμάτων: ανακύκλωση και όχι μεγάλα έργα θέλει η Ευρώπη – Παίζονται €2 δισ.”


Βεροιώτης: «Δράση με Γνώση»: «Άξονας 6ος: Υποδομές για την οικονομική και κοινωνική ανάπτυξη»\nΒοργιαζίδη για την επόμενη τετραετία (2019-2023): Η αναβάθμιση και η επέκταση των υποδομών του Δήμου Βέροιας αποτελεί ύψιστη προτεραιότητα στο σχέδιο μας για μια πόλη σύγχρονη, ανθρώπινη και βιώσιμη που να προσφέρει υψηλή ποιότητα ζωής και αληθινές ευκαιρίες ανάπτυξης στους δημότες της. Στην κατεύθυνση αυτή έχουμε ολοκληρώσει, υλοποιούμε και δρομολογούμε μια σειρά σημαντικών έργων στους τομείς των κτηριακών υποδομών, των οδικών δικτύων, της παιδείας, του πολιτισμού και του αθλητισμού προκειμένου η Βέροια να αναδειχθεί σε ισχυρό αναπτυξιακό, πολιτισμικό και τουριστικό πόλο στην περιφέρεια Κεντρικής Μακεδονίας.\n· Οδική σύνδεση των συνοικιών Προμηθέα και Πανοράματος\nστις 5/20/2019 07:13:00 μ.μ.


Απειλή προστίμων σε φορείς επιχειρήσεων που ανακοινώνουν αυξήσεις τιμών | Business Daily\nΌπως επισημαίνεται σε ανακοίνωση της Επιτροπής Ανταγωνισμού, οποιαδήποτε παρέμβαση από επαγγελματικούς φορείς/ενώσεις ή/και συνεννοήσεις μεταξύ επαγγελματιών, με οποιοδήποτε τρόπο και σε οποιαδήποτε έκταση και βαθμό, καθώς και σε οποιοδήποτε μέρος της Ελληνικής Επικράτειας, οι οποίες έχουν ως αντικείμενο ή αποτέλεσμα την παρεμπόδιση, τον περιορισμό ή τη νόθευση του ανταγωνισμού στην Ελληνική Επικράτεια και ιδίως εκείνες, οι οποίες συνίστανται στον άμεσο ή έμμεσο καθορισμό των τιμών αγοράς ή πώλησης ή άλλων όρων συναλλαγής, θεωρούνται ως ιδιαίτερης σοβαρότητας παραβιάσεις της εθνικής και ενωσιακής νομοθεσίας για τον ελεύθερο ανταγωνισμό.\nΤυχόν παραβίαση των εν λόγω κανόνων δύναται να επιφέρει τόσο διοικητικά πρόστιμα και ποινές όσο και ποινικές ευθύνες για τους συμμετέχοντες επαγγελματίες ή ακόμα και για τρίτα νομικά πρόσωπα που συνέβαλαν στη δημιουργία φαινομένων σύμπραξης/εναρμόνισης των τιμών στους ως άνω κλάδους. Στο πλαίσιο αυτό, οι προαναφερόμενες Ενώσεις Επιχειρήσεων κλήθηκαν να απέχουν από κάθε είδους τέτοια συμπεριφορά και να ενημερώσουν αμελλητί τα μέλη τους για τις υποχρεώσεις τους για συμμόρφωση με τους κανόνες του ελευθέρου ανταγωνισμού, κατά τα ανωτέρω, συνεχίζει η ανακοίνωση.\nΣτο πλαίσιο αυτό, υπενθυμίζεται ότι οι δημόσιες αναγγελίες, με οποιοδήποτε τρόπο και μέσο αυτές γίνονται (π.χ. μέσω επίσημων ανακοινώσεων, ανακοινώσεων σε ΜΜΕ ή στο διαδίκτυο), για επερχόμενες συγκεκριμένες αυξήσεις τιμών σε προϊόντα ή για περιορισμό παραγωγής ή ακόμα και για κατανομή πελατών και αγορών, ιδιαίτερα όταν αυτές προέρχονται από συνδέσμους/ενώσεις επιχειρήσεων και άλλους επαγγελματικούς φορείς που δραστηριοποιούνται στην αγορά ή μέσω δημοσίων δηλώσεων εκπροσώπων τους ή ακόμα και μέσω τρίτων, ενδέχεται να αποτελούν μέσο για, ή/και να διευκολύνουν τη λειτουργία καρτελικών συμπράξεων μεταξύ ανταγωνιστικών επιχειρήσεων ή να συνιστούν τρόπο για την επίτευξη συμπράξεων εναρμόνισης των τιμών μεταξύ ανταγωνιστών. Οι πρακτικές αυτές στοχεύουν στην άμεση εκμετάλλευση των καταναλωτών, βλάπτουν την κοινωνική και οικονομική συνοχή και καθώς αποτελούν σοβαρό κίνδυνο για το δημόσιο συμφέρον, θα τύχουν άμεσης κατασταλτικής παρέμβασης από την Επιτροπή Ανταγωνισμού με την επιβολή αποτρεπτικών για τέτοιες πρακτικές προστίμων.\nΣημειώνεται εξάλλου η βούληση της ΕΑ να παρέμβει σε οποιοδήποτε κλάδο και σε οποιαδήποτε έκταση και γεωγραφική περιοχή εάν χρειαστεί για να αντιμετωπιστούν τέτοια φαινόμενα. Οι πολίτες και επαγγελματίες καλούνται να αναφέρουν στην Επιτροπή Ανταγωνισμού οποιεσδήποτε πληροφορίες έχουν περιέλθει στην αντίληψή τους για παρεμβάσεις και συνεννοήσεις που έχουν ως σκοπό τη δημιουργία τέτοιων καρτελικών συνθηκών στην αγορά, επώνυμα ή ανώνυμα.\nΗ ΕΑ επισημαίνει ότι στο πλαίσιο των αρμοδιοτήτων της, ελέγχει συστηματικά και θα παρεμβαίνει κατά άμεση προτεραιότητα όπου κρίνεται απαραίτητο και θα εξετάζει κάθε σχετική περίπτωση που θα υποπέσει στην αντίληψή της, είτε αυτεπάγγελτα μέσω των οικονομικών αναλύσεων της ή με την υποβολή καταγγελίας, αίτησης επιείκειας ή ανώνυμων σχετικών πληροφοριών μέσω του ασφαλούς ψηφιακού περιβάλλοντος και θα επιβάλλει αυστηρότατες διοικητικές κυρώσεις στις επιχειρήσεις ή/και συνδέσμους/ενώσεις επιχειρήσεων που τυχόν εφαρμόζουν αντι-ανταγωνιστικές πρακτικές.\nΥπενθυμίζεται δε ότι όποιος (φυσικό ή νομικό πρόσωπο που ασκεί οικονομική δραστηριότητα) συνάπτει συμφωνία, λαμβάνει απόφαση ή εφαρμόζει εναρμονισμένη πρακτική κατά παράβαση του άρθρου 1 ή του άρθρου 101 της Συνθήκης για τη Λειτουργία της Ευρωπαϊκής Ένωσης (ΣΛΕΕ), και η πράξη αφορά σε επιχειρήσεις που είναι μεταξύ τους πραγματικοί ή δυνητικοί ανταγωνιστές, τιμωρείται με ποινή φυλάκισης τουλάχιστον δύο ετών και χρηματική ποινή από εκατό χιλιάδες (100.000) μέχρι ένα εκατομμύριο (1.000.000) ευρώ, καταλήγει η ανακοίνωση.